**Izziņa par atzinumos sniegtajiem iebildumiem**

**par pamatnostādņu projektu „Valsts valodas politikas pamatnostādnes**

**2021.–2027. gadam”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 2020. gada 23. novembris, 2020. gada 15. decembris, 2021. gada 15. janvāris, 2021. gada 28. janvāris |
|  |  |
| Saskaņošanas dalībnieki: | Tieslietu ministrija, Finanšu ministrija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Kultūras ministrija, Labklājības ministrija, Vides aizsardzības un reģionālās attīstības ministrija, Pārresoru koordinācijas centrs, Latvijas Brīvo arodbiedrību savienība, Latvijas darba devēju konfederācija, Latvijas Lielo pilsētu asociācija, Latvijas Pašvaldību savienība |
|  | |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas, Finanšu ministrijas, Ārlietu ministrijas, Ekonomikas ministrijas, Kultūras ministrijas, Pārresoru koordinācijas centra, Latvijas Brīvo arodbiedrību savienības. |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Ministru kabineta rīkojuma** „Par Valsts valodas politikas pamatnostādnēm 2021.–2027.gadam” (turpmāk – MK rīkojuma projekts) **projekts** (turpmāk – MK rīkojuma projekts) 3.punkts:  “3. Jautājumu par papildu valsts budžeta līdzekļu piešķiršanu pamatnostādņu īstenošanai 2021. un turpmākajiem gadiem skatīt likumprojekta „Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas.” | **Finanšu ministrija**  MK rīkojuma projekta 3. punktu izteikt šādā redakcijā:  “…Izglītības un zinātnes ministrijai un citām pamatnostādņu īstenošanā iesaistītajām institūcijām pamatnostādnēs ietvertos pasākumus 2021. gadā īstenot atbilstoši tām piešķirtajiem valsts budžeta līdzekļiem. Savukārt jautājums par papildu nepieciešamo finansējumu 2022.gadā un turpmākajos gados ir izskatāms Ministru kabinetā gadskārtējā valsts budžeta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.”  Attiecīgi papildināt arī pamatnostādņu projekta kopsavilkumu un precizēt pielikumu “Ietekmes novērtējums uz valsts un pašvaldību budžetiem”. | **Ņemts vērā.** | Precizēts MK rīkojuma projekta 3.punkts šādā redakcijā:  „3. Izglītības un zinātnes ministrijai un citām pamatnostādņu īstenošanā iesaistītajām institūcijām pamatnostādnēs ietvertos pasākumus 2021.gadā īstenot atbilstoši tām piešķirtajiem valsts budžeta līdzekļiem. Savukārt jautājums par papildu nepieciešamo finansējumu 2022.gadā un turpmākajos gados ir izskatāms Ministru kabinetā gadskārtējā valsts budžeta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.”  Attiecīgi pamatnostādņu projekta kopsavilkuma pēdējā rindkopa izteikta šādā redakcijā:  “Pamatnostādņu noteikto uzdevumu īstenošanas finansēšanai plānoti valsts budžeta līdzekļi, t.sk. IZM un citu valsts pārvaldes iestāžu esošo funkciju ietvaros, kā arī ārvalstu finanšu instrumenti. Pamatnostādņu pielikumā norādītais papildu nepieciešamais valsts budžeta finansējums ir indikatīvs, kas tiks precizēts likumprojekta par valsts budžetu kārtējam gadam izstrādes procesā, iesniedzot prioritāro pasākumu pieteikumus, kuriem tiks pievienoti attiecīgie detalizētie aprēķini.”  Pielikums “Ietekmes novērtējums uz valsts un pašvaldību budžetiem” papildināts ar tekstu šādā redakcijā:  “\*Pamatnostādņu īstenošanai papildu nepieciešamais valsts budžeta finansējums ir indikatīvs, kas tiks precizēts likumprojekta par valsts budžetu kārtējam gadam izstrādes procesā, iesniedzot prioritāro pasākumu pieteikumus, kuriem tiks pievienoti attiecīgie detalizētie aprēķini.” |
|  | **MK rīkojuma projekta 3.** **punkts**:  “3. Jautājumu par papildu valsts budžeta līdzekļu piešķiršanu pamatnostādņu īstenošanai 2021. un turpmākajiem gadiem skatīt likumprojekta „Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas.” | **Tieslietu ministrija:**  Likumprojekts "Par valsts budžetu 2021. gadam" un likumprojekts "Par vidēja termiņa budžeta ietvaru 2021., 2022. un 2023. gadam" 2020. gada 14. oktobrī tika iesniegti Saeimā. Precizēt rīkojuma projektu, norādot, kā tiks nodrošināts Tieslietu ministrijai papildu finansējums 2021. gadā un turpmākajiem gadiem. | **Ņemts vērā.** | Precizēts MK rīkojuma projekta 3.punkts šādā redakcijā:  „3. Izglītības un zinātnes ministrijai un citām pamatnostādņu īstenošanā iesaistītajām institūcijām pamatnostādnēs ietvertos pasākumus 2021.gadā īstenot atbilstoši tām piešķirtajiem valsts budžeta līdzekļiem. Savukārt jautājums par papildu nepieciešamo finansējumu 2022.gadā un turpmākajos gados ir izskatāms Ministru kabinetā gadskārtējā valsts budžeta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.” |
|  | **MK rīkojuma projekta 4.** **punkts:**  “4.Izglītības un zinātnes ministrijai sagatavot un izglītības un zinātnes ministram iesniegt noteiktā kārtībā Ministru kabinetā:  4.1. rīcības plānu pamatnostādņu ieviešanai laika periodam 2021.–2023.gadam;  4.2. rīcības plānu pamatnostādņu ieviešanai laika periodam 2024.–2027.gadam.” | **Pārresoru koordinācijas centrs:**  Aicinām papildināt Ministru kabineta rīkojuma projekta 4. punktu, nosakot plānu projektu iesniegšanas termiņus Ministru kabinetā. | **Ņemts vērā.** | Precizēts MK rīkojuma projekta 4.punkts šādā redakcijā:  “4.Izglītības un zinātnes ministrijai sagatavot un izglītības un zinātnes ministram iesniegt noteiktā kārtībā Ministru kabinetā:  4.1. līdz 2021.gada 30.aprīlim pamatnostādņu īstenošanas plānu laika periodam 2021.–2023.gadam;  4.2. līdz 2023.gada 2.oktobrim pamatnostādņu īstenošanas plānu laika periodam 2024.–2027.gadam.” |
|  | **Pamatnostādņu projekts** „Valsts valodas politikas pamatnostādnes 2021.–2027.gadam” (turpmāk – pamatnostādņu projekts). | **Ārlietu ministrija:**  Papildināt Pamatnostādnes ar skaidrojumu, vai un kāda vieta un loma valsts valodas politikā ir sodiem par valsts valodas nelietošanu. | **Panākta vienošanās 23.11.2020. elektroniskajā saskaņošanā.** | Sodi ir viens no valsts valodas likumdošanas jautājumiem, kam jau ir atbilstošs normatīvais regulējums, to īpaši nebūtu jāuzsver pamatnostādņu tekstā. Savukārt atsevišķi  likumdošanas piemērošanas jautājumi būtu risināmi citā attīstības plānošanas dokumenta projektā, kurā ir ietverts pasākumu līmenis. |
|  | **Pamatnostādņu projekta** „Valsts valodas politikas pamatnostādnes 2021.–2027. gadam” (turpmāk – pamatnostādņu projekts) kopsavilkuma 6. lp. 6. rindkopas teksta daļa:  “Valodas pārvaldība aptver nozīmīga spektra valodas politikas pasākumus: paplašināta valodas apguve ar modernu mācību resursu izstrādi, latviešu valodas stiprināšana informatīvajā telpā un digitālajā vidē, atbalsts latviešu zīmju valodas un latgaliešu rakstu valodas attīstībai un lībiešu valodas apguvei.” | **Pārresoru koordinācijas centrs:**  Papildināt nākotnes redzējuma rindkopas teikumu “Valodas pārvaldība aptver nozīmīga spektra valodas politikas pasākumus…” ar pasākumu kopumu, kas ir vērsts uz iedzīvotāju paradumu izmaiņām, lai veidotos pozitīva lingvistiskā attieksme un palielinātos valodas lietošanas intensitāte publiskajā telpā un neformālajā komunikācijas vidē. Latvijas Nacionālā attīstības plāna 2021.–2027. gadam (turpmāk – NAP2027) uzdevumā par latviešu valodas lietojumu ikdienas saziņā tika iekļauts secinājums, ka latviešu valodas intensitāte publiskajā telpā un neformālajās attiecībās nepieaug atbilstoši valodas prasmju līmeņa kāpumam. | **Ņemts vērā.** | Pamatnostādņu projekta kopsavilkuma 6.rindkopas teksta daļa precizēts šādā redakcijā:  “Valodas pārvaldība aptver nozīmīga spektra valodas politikas pasākumus: daudzveidīgas valodas apguves iespējas; modernu mācību resursu izstrādi; latviešu valodas stiprināšanu informatīvajā, it īpaši digitālajā, vidē; pozitīvas lingvistiskās attieksmes sekmēšanu, publiskajā telpā paplašinot latviešu valodas lietojumu, tai skaitā Braila rakstā; kā arī atbalsts latviešu zīmju valodas un latgaliešu rakstu valodas attīstībai un lībiešu valodas apguvei.” |
|  | **Pamatnostādņu** projekta kopsavilkuma teksta 3. punkts:  **“**ikdienas lingvistiskā prakse neveido pietiekamu atbalstu latviešu valodas apguvei, attīstībai un valodas prasmes pilnveidei;**”** | **Kultūras ministrija (iebildums izteikts pēc 23.11.2020. elektroniskās saskaņošanas):**  Vairāki pētījumi liecina, ka  nepieciešamas neformālas sabiedrības aktivitātes un atbalsta resursi valodas praktizēšanai, it īpaši jaunpienācējiem mūsu sabiedrībā jeb „jaunajiem runātājiem”. Tādēļ Projekta nodaļas „I. Pamatnostādņu kopsavilkums” (6.lp.) daļā par identificētajiem Latvijas valodas politikas pārvaldībai būtiskākajiem nākamajā septiņgadē risināmajiem jautājumiem 3.punktu lūdzam izteikt šādā redakcijā: „3) ikdienas lingvistiskā prakse un pieejamās metodes valodas apguvei neveido pietiekamu atbalstu latviešu valodas apguvei, attīstībai un valodas prasmes pilnveidei;”. | **Ņemts vērā.** | Precizēts pamatnostādņu projekta kopsavilkuma teksts (6.lp.) par risināmo jautājumu 3. punktā:  “3) ikdienas lingvistiskā prakse un līdz šim tradicionāli izmantotās metodes neveido pietiekamu atbalstu latviešu valodas apguvei, attīstībai un valodas prasmes pilnveidei”. |
|  | **Pamatnostādņu projekts** | **Kultūras ministrija (iebildums izteikts pēc 23.11.2020. elektroniskās saskaņošanas):**  Lūdzam Projekta tekstā terminu „informatīvā telpa” aizstāt un viscaur lietot vienu terminu – „informācijas telpa”, jo tas attiecas uz telpu, kurā var izplatīt, un no kuras var smelties visdaudzveidīgāko informāciju, nevis par telpu, kuras uzdevums ir sniegt informāciju. | **Nav ņemts vērā.** | Minētais termins ir lietots, ņemot vērā Nacionālās attīstības plāna 2021.–2027.gadam redakciju. |
|  | **Pamatnostādņu projekts** | **Kultūras ministrija (iebildums izteikts pēc 23.11.2020. elektroniskās saskaņošanas):**  Vēršam uzmanību, ka Projektā nepieciešams norādīt termina „nacionālā identitāte” skaidrojumu. Jautājums par nacionālo identitāti attiecas uz visu Latvijas sabiedrību, latviešiem un mazākumtautībām, kas ilgstoši un tradicionāli dzīvo Latvijā un ir piederīgi Latvijai. Savukārt etniskās grupas ir cittautieši, kuri Latvijā dzīvo relatīvi nesen. Piemēram, attiecībā uz latviešu diasporu, izmanto apzīmējumu „latviskā identitāte”, līdzīgi cittautiešiem Latvijā tā būs, piemēram, ukraiņa vai kazaha etniskā, nevis nacionālā identitāte. | **Ņemts vērā.** | Pamatnostādņu projekta II. daļas “Valsts valodas situācijas raksturojums” 2.sadaļas “Valoda multilingvālā jeb daudzvalodu sabiedrībā”  otrajā rindkopā (11. lp.) precizēta teksta redakcija:  “[..] Latgalē uzskata, ka sava identitāte ir katrai etniskai grupai, kas te dzīvo – poļiem, krieviem, ukraiņiem, ebrejiem un citiem. Iedzīvotāji lepojas ar daudzveidīgām identitātēm”.  Nacionālā identitāte citiem vārdiem vēl tiek saukta par nacionalitāti, kas ir uz nacionālām pazīmēm balstīta indivīda pašapziņa.  Ikviens indivīds apzinās savu piederību noteikta etnosam, taču, ja šādas apziņas nav – indivīds tiek uzskatīts par kosmopolītu. Nacionālā identitāte izpaužas caur kultūru jeb kultūra ir identitātes izpausme. Nacionālā identitāte, līdzīgi kā nacionālisms un patriotisms, tiek definēta kā personas identitātes un piederības sajūta konkrētai valstij vai nācijai. Vairāk sk.: <http://nacionala-identitate.lv/kas-ir-nacionala-identitate/>  **Etniskā identitāte** – personības sociālās identitātes veids, pamatojoties uz piederību etniskajai grupai  **Nacionālā identitāte** ir cilvēku identificēšanās ar nāciju. Nācija ir etnicitātes augstākā attīstības forma industriālajā laikmetā jeb kapitālismā un postindustriālajā sabiedrībā. Nacionālo identitāti vieno ar etnisko identitāti vairākas vērtības, kuras ir kopīgas nācijai – valoda, kultūra, vēsture, izcelsme  <https://enciklopedija.lv/skirklis/50980-etnisk%C4%81-identit%C4%81te> |
|  | **Pamatnostādņu projekts** | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta ietvaros aicinām lietot terminu „mazākumtautības”, bet nelietot „etniskās minoritātes” vai „minoritātes”. | **Ņemts vērā.** | Pamatnostādņu projekts precizēts, lietojot terminu “mazākumtautības”. |
|  | **Pamatnostādņu projekta** kopsavilkuma 6. rindkopas teksta daļa:  “Valodas pārvaldība aptver nozīmīga spektra valodas politikas pasākumus: daudzveidīgas valodas apguves iespējas, modernu mācību resursu izstrādi, latviešu valodas stiprināšanu informatīvajā telpā un digitālajā vidē, pozitīvas lingvistiskās attieksmes sekmēšanu publiskajā telpā, tā paplašinot valodas lietojumu, atbalstu latviešu zīmju valodas un latgaliešu rakstu valodas attīstībai un lībiešu valodas apguvei”. | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļas „I. Pamatnostādņu kopsavilkums” (5.-6.lp.) tekstā formulējums „Valodas pārvaldība aptver nozīmīga spektra valodas politikas pasākumus: daudzveidīgas valodas apguves iespējas, modernu mācību resursu izstrādi, latviešu valodas stiprināšanu informatīvajā telpā un digitālajā vidē, pozitīvas lingvistiskās attieksmes sekmēšanu publiskajā telpā, tā paplašinot valodas lietojumu, atbalstu latviešu zīmju valodas un latgaliešu rakstu valodasattīstībai un lībiešu valodas apguvei.” vedina uzskatīt, ka informācijas telpa un digitālā vide ir viens otru izslēdzoši vai nodalīti elementi. Lūdzam izteikt attiecīgo tekstu šādā redakcijā: „latviešu valodas stiprināšana dažādās informācijas telpās, it īpaši digitālajā vidē” (vai „tai skaitā, digitālajā vidē”), lai uzsvērtu šos „informācijas burbuļus” , kuri nereti veidojas tieši dažādu valodas preferenču dēļ. Ja nostiprinātu latviešu valodu arī tajos „informācijas burbuļos”, kas veidojas sliktu valodas prasmju dēļ, daudzi no minētajiem „informācijas burbuļiem”, iespējams, saplūstu. | **Ņemts vērā.** | Pamatnostādņu projektakopsavilkuma 6. rindkopas (5.–6. lp.) precizētā teksta daļas redakcija:  “Valodas pārvaldība aptver nozīmīga spektra valodas politikas pasākumus: daudzveidīgas valodas apguves iespējas; modernu mācību resursu izstrādi; latviešu valodas stiprināšanu informatīvajā, it īpaši digitālajā, vidē; pozitīvas lingvistiskās attieksmes sekmēšanu, publiskajā telpā paplašinot latviešu valodas lietojumu, tai skaitā Braila rakstā; kā arī atbalsts latviešu zīmju valodas un latgaliešu rakstu valodas attīstībai un lībiešu valodas apguvei.” |
|  | **Pamatnostādņu projekta** kopsavilkums | **Kultūras ministrija (iebildums izteikts pēc 23.11.2020. elektroniskās saskaņošanas):**  Lūdzam Projekta nodaļas „I. Pamatnostādņu kopsavilkums” (6.lp.) daļā par identificētajiem Latvijas valodas politikas pārvaldībai būtiskākajiem nākamajā septiņgadē risināmajiem jautājumiem 10.punktu papildināt ar valodas vides izmaiņām migrācijas ietekmē it īpaši lielajās pilsētās. | **Ņemts vērā.** | Papildināts pamatnostādņu kopsavilkuma daļas par identificētajiem Latvijas valodas politikas pārvaldībai būtiskākajiem nākamajā septiņgadē risināmajiem otrais jautājumiem (6.lp.) šādā redakcijā:  “2) latviešu valodas lietojumam nepietiekama valodas vide (ņemot vērā arī iespējamās valodas vides izmaiņas migrācijas ietekmē īpaši lielajās pilsētās); |
|  | **Pamatnostādņu projekts** | **Kultūras ministrija (iebildums izteikts pēc 23.11.2020. elektroniskās saskaņošanas):**  Lai gan Projektā vairākkārt ir pieminēts Braila raksts, nekur nav pieminēti neredzīgi un vājredzīgi cilvēki kā mērķa grupa vai noteikts, ka ir nepieciešams paplašināt šīm cilvēku grupām domāto iespiesto literatūras/lasāmvielas klāstu. Vienīgā vieta Projektā, kur ir minēts vārds „neredzīgs”, ir Projekta nodaļas „Saīsinājumi” sarakstā iekļautajā Latvijas Neredzīgo bibliotēkas nosaukumā. Tādēļ Projekta nodaļā „II. Valsts valodas situācijas un būtiskāko izaicinājumu raksturojums” aprakstu lūdzam papildināt ar īsu problēmas apskatu. | **Ņemts vērā.** | Papildināts pamatnostādņu projekta kopsavilkuma 1. apakšmērķa pirmā rindkopa ar norādi, ka šai mērķa grupai nepieciešams paplašināt pieejamās literatūras klāstu “paplašināt latviešu valodas lietojuma vidi un iespiestās literatūras klāstu Braila rakstā” un 2. apakšmērķa pirmā rindkopa papildināta ar teksta daļu “stratēģisku infrastruktūru izveidi latviešu valodas digitālajai pārnesei, risinājumus personām ar redzes vai dzirdes traucējumiem.” |
|  | **Pamatnostādņu projekta** III. daļas “Valsts valodas politikas apakšmērķi un rīcība to sasniegšanai” 1. apakšmērķa “Valsts valodas drošumspēja un ilgtspējīga attīstība” pirmā rindkopa:  “Mērķis aptver latviešu valodas izpētes un attīstības ilgtspējas risinājumus: latviešu valodas kvalitatīvas un plaša spektra pētniecības nodrošināšanu, latviešu terminoloģijas un terminrades attīstību, latviešu zīmju valodas un vieglās valodas attīstību. Latgaliešu rakstu valodas attīstīšanu.” | **Labklājības ministrija (iebildums izteikts pēc 23.11.2020. elektroniskās saskaņošanas):**  Lūdzam papildināt pamatnostādņu 27.lpp. 1.apakšmērķi, kas nosaka latviešu valodas izpētes un attīstības ilgtspējas risinājumus, to papildinot ar norādi, ka tiks paplašināta latviešu valodas lietojuma vide arī Braila rakstā, līdzīgi kā tas ir noteikts 1.apakšmērķī 7.lpp. | **Ņemts vērā.** | Papildināts pamatnostādņu projekta III. daļas “Valsts valodas politikas apakšmērķi un rīcība to sasniegšanai” 1. apakšmērķa “Valsts valodas drošumspēja un ilgtspējīga attīstība” pirmās rindkopas (28.lp.) teksts:  “Mērķis aptver latviešu valodas izpētes un attīstības ilgtspējas risinājumus: latviešu valodas kvalitatīvas un plaša spektra pētniecības nodrošināšanu, latviešu terminoloģijas un terminrades attīstību, paplašināt latviešu valodas lietojuma vidi Braila rakstā, attīstīt latviešu zīmju valodu un latgaliešu rakstu valodu.” |
|  | **Pamatnostādņu projekta** III. daļas “Valsts valodas politikas apakšmērķi un rīcība to sasniegšanai” 1. apakšmērķa “Valsts valodas drošumspēja un ilgtspējīga attīstība” risinājumu (nepieciešamās rīcības) sadaļa | **Labklājības ministrija (iebildums izteikts pēc 23.11.2020. elektroniskās saskaņošanas):**  Ņemot vērā, ka pamatnostādņu 1.apakšmērķis 7.lpp. ietver norādi, ka tiks paplašināta latviešu valodas lietojuma vide arī Braila rakstā, lūdzam papildināt arī pamatnostādņu 28.lpp. 1.apakšmērķa risinājumu ar nepieciešamajiem integrācijas pasākumiem personām ar redzes traucējumiem. | **Ņemts vērā.** | Papildināta pamatnostādņu III. daļas “Valsts valodas politikas apakšmērķi un rīcība to sasniegšanai” 1. apakšmērķa “Valsts valodas drošumspēja un ilgtspējīga attīstība” risinājumu (nepieciešamās rīcības) sadaļas septītās rindkopas teksta daļa (29.lp.):  “Tie ir sevišķi svarīgi atsevišķām iedzīvotāju grupām, piemēram, personām ar redzes vai dzirdes traucējumiem. Latviešu valodas lietojuma atbalstam plānots paplašināt iespiestās literatūras klāstu Braila rakstā [..]”. |
|  | **Pamatnostādņu projekta** kopsavilkums | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļas „I. Pamatnostādņu kopsavilkums” (7.lp.) 2.apakšmērķī „Latviešu valodas vides paplašināšana un valodas resursu ilgtspēja” noteikts, ka „Mērķis aptver latviešu valodas speciālistu karjeras izaugsmes jautājumus, latviešu valodas apguves un metodikas resursu daudzveidību, latviešu valodas apguves iespējas dažādām mērķa grupām, valsts valodas prasmes pārbaudes procesa pilnveidi un stratēģisku infrastruktūru izveidi latviešu valodas digitālajai pārnesei”. Lūdzam 2.apakšmērķa aprakstu papildināt ar praktiskiem risinājumiem latviešu valodas vides paplašināšanai, kas paredz kvalitatīvu latviešu valodas apguvi dažādām sabiedrības mērķa grupām, tostarp, „jaunajiem runātājiem” | **Ņemts vērā.** | Pamatnostādņu projekta kopsavilkumā 2. apakšmērķa “Latviešu valodas vides paplašināšana un valodas resursu ilgtspēja” 3. rindkopa (7. lp.) papildināta ar tekstu:  “Latviešu valodas apguves procesa pilnveidei noderīgi būs pētījumā par skolotāju, skolēnu attieksmi pret latviešu valodas mācību procesu apzinātie problēmrisinājumi:   1. uzsvērt daudzvalodības priekšrocības, atklāt latviešu valodas nozīmi pilsoniskās identitātes veidošanā, to skatot citu apgūstamo valodu kontekstā un veidojot pozitīvu lingvistisko attieksmi, 2. runāt ar skolēniem un vecākiem par izglītības reformas būtību, atklājot par un pret argumentus un demonstrējot lietpratību medijpratībā, 3. komunikācijā par izglītības reformu ar skolēniem uzsvērt, ka, mācoties latviešu valodu, attīstās viņu stiprās puses un prasme būt aktīviem mācību procesa dalībniekiem, 4. veidot dialogu, kā skolēni gribētu ieinteresēti apgūt latviešu valodu, tādējādi popularizējot latviešu valodas lietojumu.” |
|  | **Pamatnostādņu projekta** kopsavilkuma 4. apakšmērķa “Izglītots, Latvijas valstij lojāls, daudzvalodīgs indivīds – latviešu valodas ilgtspējas pamats” ceturtā rindkopa:  “Mērķis aptver efektīvus institucionālus risinājumus atbalsta nodrošināšanai un risinājumus proaktīvas rīcības veidošanai  valodas pārvaldībā, komunikācijā ar sabiedrību mikrolīmenī un makrolīmenī. Tādējādi Latvijas sabiedrībā tiek veidots drošs pamats lingvistiskās tolerances izpausmēm Latvijas lingvistiskajā ainavā tā reģionālajā un etniskajā savdabībā.” | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļas „I. Pamatnostādņu kopsavilkums” (8.lp.) 4.apakšmērķī „Izglītots, Latvijas valstij lojāls, daudzvalodīgs indivīds – latviešu valodas ilgtspējas pamats” noteikts, ka „Mērķis aptver efektīvus institucionālus risinājumus atbalsta nodrošināšanai un risinājumus proaktīvas rīcības veidošanai valodas pārvaldībā, komunikācijā ar sabiedrību mikrolīmenī un makrolīmenī. Tādējādi Latvijas sabiedrībā tiek veidots drošs pamats lingvistiskās tolerances izpausmēm Latvijas lingvistiskajā ainavā tā reģionālajā un etniskajā savdabībā.” Lūdzam Projektu precizēt, skaidrojot kāda tieši rīcība un institucionāli risinājumi šeit ir domāti. | **Ņemts vērā.** | **Pamatnostādņu projekta** kopsavilkumā svītrota ceturtā rindkopa. |
|  | **Pamatnostādņu projekta** kopsavilkuma teksts:  “Latvija ir pārliecināta, ka etniski segregēta izglītības sistēma nekādā mērā neveicina vienlīdzīgas iespējas visiem valsts iedzīvotājiem iegūt augstāko izglītību vai veidot savu karjeru. Etniski segregēta izglītības sistēma nav populārs modelis ne Eiropā, ne visā pārējā pasaulē.” | **Ārlietu ministrija:**  Lūdzam svītrot vārdus “etniski”, jo līdzšinējā Latvijas izglītība sistēmas reformas diskursā un Pamatnostādnēs minētajos Satversmes tiesa spriedumos segregācija saistīta ar mācību valodu, kas ne vienmēr ir tiešā cēloniskā sakarībā ar skolēnu etnisko izcelsmi. | **Ņemts vērā.** | Pamatnostādņu projekta kopsavilkuma tekstā svītroti vārdi “etniski”, jaunā redakcija:  “Latvija ir pārliecināta, ka segregēta izglītības sistēma nekādā mērā neveicina vienlīdzīgas iespējas visiem valsts iedzīvotājiem iegūt augstāko izglītību vai veidot savu karjeru. Lingvistiski segregēta izglītības sistēma nav populārs modelis ne Eiropā, ne visā pārējā pasaulē.” |
|  | **Pamatnostādņu projekta** kopsavilkuma “Etniski segregēta izglītības sistēma nav populārs modelis ne Eiropā, ne visā pārējā pasaulē. Vācijā nav atsevišķas valsts skolas vāciešiem, serbiem, turkiem un kurdiem, Anglijā indieši vai pakistānieši netiek ar izglītības sistēmas palīdzību speciāli nošķirti. Lai gan Francijā ir vairāk nekā divdesmit reģionālas valodas (oksitāņu, basku, korsikāņu utt.), saskaņā ar Izglītības likumu tās var apgūt tikai kā izvēles priekšmetus. Arī ASV ir vairākkārt konstatēts, ka izglītības segregācija ir sociāli bīstams modelis.” | **Ārlietu ministrija:**  Lūdzam svītrot teikumus ar atsaucēm uz konkrētām valstīm, jo piedāvātajā redakcijā šie piemēri nenošķir mazākumtautības no imigrantu grupām, kā arī nenošķir reģionālās valodas no mazākumtautību valodām. | **Ņemts vērā.** | Pamatnostādņu projekta kopsavilkumā svītroti teikumi ar atsaucēm uz konkrētām valstīm. |
|  | **Pamatnostādņu projekta** II. daļas “Valsts valodas situācijas un būtiskāko izaicinājumu raksturojums” 1. sadaļa “Etnodemogrāfiskie rādītāji, imigrācijas un emigrācijas ietekme uz valodas situāciju” | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļas „II. Valsts valodas situācijas un būtiskāko izaicinājumu raksturojums” (9.lp.) 2.attēlā „Iedzīvotāju skaits pēc tautības Latvijā (1935-2018), Dati: CSP” aicinām izmantot arī datus, kas ir pieejami uz 2020.gada sākumu. | **Ņemts vērā.** | Pamatnostādņu projekta II.   daļas “Valsts valodas situācijas raksturojums” 1. sadaļā “Etnodemogrāfiskie rādītāji, imigrācijas un emigrācijas ietekme uz valodas situāciju”  precizēts 2. attēls (10. lp.), iekļaujot 2020. gada datus. |
|  | **Pamatnostādņu projekta** II. daļas 4. sadaļa “Lingvistiskā attieksme”  “Aptaujas liecina, ka attieksme pret latviešu valodas lietojumu atsevišķu sabiedrības grupu vidū kļūst noraidošāka, kas ir rezultāts Krievijas izvērstai politikai. Īpaši satrauc tas, ka šāda attieksme ir jauniem cilvēkiem, kuriem ir labas latviešu valodas zināšanas, bet kuri to ikdienas saskarsmē nelieto. Jauniešu sarunās arī bieži dominē angļu valoda – ikdienā daudz tiek lietoti anglicismi, jaunieši sarunājas angliski savā starpā, mājās runā angliski, lai mamma nesaprot, internetā skatās videoklipus, filmas angliski.  Cilvēki, kas visu mūžu Latvijā nodzīvojuši, ir īpaša grupa – viņiem nerunāt latviski ir attieksmes jautājums, jo krievu valoda ir pašpietiekama, turklāt ir arī aizvainojums un sajūta, ka viņiem liek runāt latviski. Vecākā paaudze dzīvo ar nostaļģiju par padomju laiku, skatās Krievijas medijus. Arī bibliotēkās prasa “veco laiku” grāmatas.” | **Ārlietu ministrija:**  1) pievienot atsauci uz atbilstošajām aptaujām, kā arī izvērtēt nepieciešamību Pamatnostādnēs iekļaut atsauces uz konkrētām valstīm;  2) precizēt pēdējo teikumu, lai izvairītos no kolokviālisma, lai neradītu maldīgu iespaidu, ka videoklipu un filmu skatīšanās angļu valodā pati par sevi būtu jāvērtē negatīvi, un lai labāk atklātu šajā teikumā ietverto apgalvojumu saistību ar valsts valodas politiku, īpaši ņemot vērā 16.lapas iepriekšējā rindkopā pausto atziņu, ka “Svarīga ir arī valsts attieksme, lai valodas lietojums ģimenē netiktu regulēts un arī citu valodu izvēle privātā saskarsmē netiktu nosodīta”:  3) svītrot vai redakcionāli precizēt pirmos trīs teikumus. Šie teikumi pašreizējā redakcijā pauž ļoti plašus vispārinājumus un apgalvojumus, kuru saistība ar valsts valodas politiku nav acīmredzama. | **Ņemts vērā.** | Svītrotas pamatnostādņu projekta II. daļas 4. sadaļas “Lingvistiskā attieksme” pēdējās rindkopas. |
|  | **Pamatnostādņu projekta** II. daļas 6. sadaļa “Valsts valodas politika izglītībā un attieksme pret valodas mācīšanos” | **Kultūras ministrija (iebildums izteikts pēc 23.11.2020. elektroniskās saskaņošanas):**  Lūdzam Projekta nodaļas „II. Valsts valodas situācijas un būtiskāko izaicinājumu raksturojums” (17.lp.) sadaļā „6. Valsts valodas politika izglītībā un attieksme pret valodas mācīšanos” aprakstu papildināt ar informāciju par trešo valstu pilsoņu bērniem un starptautiskās aizsardzības saņēmēju bērniem, kuriem, lai iekļautos izglītības sistēmā, nepieciešams atbalsts. | **Ņemts vērā.** | Pamatnostādņu projekta II. daļas 6. sadaļa “Valsts valodas politika izglītībā un attieksme pret valodas mācīšanos” papildināta ar pirmspēdējo rindkopu (19. lp.):  “Sakarā ar migrācijas procesiem iekļaušanās Latvijas izglītības sistēmā jānodrošina arī trešo valstu pilsoņu bērniem un starptautiskās aizsardzības saņēmēju bērniem. Pedagogiem un skolu administrācijai jābūt sagatavotiem sniegt atbalstu skolēniem, respektējot starpkultūru aspektu, skolēnu mācīšanās pieredzi un latviešu valodas prasmes dažādos līmeņus. Tāpēc pedagogiem jānodrošina profesionālā pilnveide un mācību materiāli, lai veicinātu trešo valstu pilsoņu bērnu un starptautiskās aizsardzības saņēmēju bērnu mācības Latvijas izglītības sistēmā”. |
|  | **Pamatnostādņu** projekta II. daļas 8. sadaļas “Valsts valodas prasmes pārbaudes rezultāti” 4. rindkopas teksta daļa:  “[..] valsts valodas prasmes pārbaudījumu kārto liels skaits bezdarbnieku, kas pieteikušies un noklausījušies Nodarbinātības valsts aģentūras [turpmāk − NVA] valodas kursus, bet kuru valodas prasme neatbilst attiecīgajam valodas prasmes līmenim (NVA tā paša līmeņa bezmaksas kursu nav atļauts apmeklēt atkārtoti, kas gan ir pozitīvi vērtējams fakts). | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļas „II. Valsts valodas situācijas un būtiskāko izaicinājumu raksturojums” (22.lp.)sadaļā „8. Valsts valodas prasmes pārbaudes rezultāti” norādīts, ka „Nedaudz palielinājies to B un C valodas prasmes līmeņa pārbaudes kārtotāju skaits, kas nav spējuši nokārtot pārbaudi. Salīdzinot šos datus ar nodarbinātības rādītāju, visbiežāk tie ir bezdarbnieki. Iespējams, te atklājas arī nepilnības latviešu valodas neformālās apguves organizēšanā un kvalitātē, tās finansēšanas principos, kas norāda uz nepieciešamību uzlabot valodas apguves procesa organizāciju. Resp., valsts valodas prasmes pārbaudījumu kārto liels skaits bezdarbnieku, kas pieteikušies un noklausījušies Nodarbinātības valsts aģentūras [turpmāk – NVA] valodas kursus, bet kuru valodas prasme neatbilst attiecīgajam valodas prasmes līmenim (NVA tā paša līmeņa bezmaksas kursu nav atļauts apmeklēt atkārtoti, kas gan ir pozitīvi vērtējams fakts).” Aicinām Projektā sniegt skaidrojumu, kādēļ šāds nosacījums tiek uzskatīts par pozitīvu faktu. | **Ņemts vērā.** | Precizēta pamatnostādņu projekta II. daļas 8. sadaļas “Valsts valodas prasmes pārbaudes rezultāti” 4. rindkopas teksta daļa (23. lp.):  (NVA tā paša līmeņa bezmaksas kursu nav atļauts apmeklēt atkārtoti, kas ir pozitīvi vērtējams fakts, jo tas kursu klausītājiem liek atbildīgi izturēties pret bezmaksas piedāvāto valsts valodas apguvi, kā arī tas ir ekonomiski pamatoti). |
|  | **Pamatnostādņu projekta** III. daļa “Valsts valodas politikas apakšmērķi un rīcība to sasniegšanai” | **Kultūras ministrija (iebildums izteikts pēc 23.11.2020. elektroniskās saskaņošanas):**  Norādām, ka nevienā no Projekta nodaļas „III. Valsts valodas politikas apakšmērķi un rīcība to sasniegšanai” risinājumu sadaļām nav norādīta latviešu valodas apguves nodrošināšana personām, kurām nepieciešama starptautiskā aizsardzība (patvēruma meklētājiem, bēgļiem, personām ar alternatīvo statusu), trešo valstu pilsoņiem vai ārzemniekiem, lūdzam iekļaut šajā Projekta nodaļā atsauci uz minētajām mērķa grupām. | **Ņemts vērā.** | Precizēts pamatnostādņu projekta III. daļas “Valsts valodas politikas apakšmērķi un rīcība to sasniegšanai”2. apakšmērķa “Latviešu valodas vides paplašināšana un valodas resursu ilgtspēja” apraksts (29. lp.) 1. rindkopas teksts:  “Mērķis aptver latviešu valodas prasmes pilnveides un noturības izglītībā aspektus: speciālistu karjeras izaugsmes jautājumus, latviešu valodas apguves un metodikas resursu daudzveidību, valsts valodas prasmes pārbaudes procesa pilnveidi un stratēģisku infrastruktūru izveidi latviešu valodas digitālajai pārnesei, praktiskus risinājumus personām ar redzes vai dzirdes traucējumiem, kā arī kvalitatīvas latviešu valodas apguves iespējas un pieejamība dažādām mērķa grupām – Latvijas iedzīvotājiem un jaunajiem runātājiem, tai skaitā personām, kurām nepieciešama starptautiskā aizsardzība, trešo valstu pilsoņiem vai ārzemniekiem.” |
|  | **Pamatnostādņu projekta** III.  daļas “Valsts valodas politikas apakšmērķi un rīcība to sasniegšanai”  3. apakšmērķa “Sabiedrības līdzdalība un atbildība valsts valodas noturībā” otrās rindkopas pirmais teikums:  “Atbilstoši valsts valodas situācijas pārmaiņām, veicama nepārtraukta nepieciešamo normatīvo aktu pilnveide, kas stiprina valsts valodas juridisko aspektu, valsts un pašvaldību, kā arī privātpersonu konsultēšana par valsts valodas lietošanu.” | **Ārlietu ministrija:**  Lūdzam iekļaut skaidrojumu par jēdziena “valsts valodas juridisko aspektu” saturu. | **Ņemts vērā.** | Pamatnostādņu projektaIII. daļas “Valsts valodas politikas apakšmērķi un rīcība to sasniegšanai”3. apakšmērķa “Sabiedrības līdzdalība un atbildība valsts valodas noturībā” 2. rindkopas pirmais teikums precizēts šādi:  “Atbilstoši valsts valodas situācijas pārmaiņām un sabiedrības vajadzībām, veicama nepārtraukta normatīvo aktu pilnveide, gan stiprinot valsts valodas statusu, gan nodrošinot latviešu valodas lietojuma vides paplašināšanu.” |
|  | **Pamatnostādņu projekta** III. daļa “Valsts valodas politikas apakšmērķi un rīcība to sasniegšanai” (30. lp.) | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļas „III. Valsts valodas politikas apakšmērķi un rīcība to sasniegšanai” (30.lp.) sadaļā „4.apakšmērķis. Izglītots, Latvijas valstij lojāls, daudzvalodīgs indivīds – latviešu valodas ilgtspējas pamats” nodaļā „Risinājumi (nepieciešamā rīcība)” norādīts, ka „Sabiedrība iesaistās dialogā par mazākumtautību valodām, diasporu, jaunpienācējiem, kas Latviju izvēlējušies par savu mītnes zemi.”. Lūdzam Projektā plašāk skaidrot, kādā nozīmē tiek lietots jēdziens „sabiedrības dialogs par mazākumtautību valodām”, kā arī sniegt skaidrojumu par šāda dialoga mērķi un fokusu. | **Ņemts vērā.** | Precizēts teksts pamatnostādņu projekta III. daļas 4. apakšmērķa “Izglītots, Latvijas valstij lojāls, daudzvalodīgs indivīds – latviešu valodas ilgtspējas pamats” risinājuma (nepieciešamās rīcības) sadaļā (33. lp.) 3. rindkopā:  “Sabiedrība iesaistās dialogā par mazākumtautību valodām (to vietu un lomu valodu lietojumā valstī, kā arī nozīmi mazākumtautību kopienu un indivīdu dzīvē), diasporu, jaunpienācējiem, kas Latviju izvēlējušies par savu mītnes zemi.” |
|  | **Pamatnostādņu projekta**  IV. daļas tabulā “Politikas rezultāti un rezultatīvie rādītāji”:  RR 1.1.Pieaugušo iedzīvotāju īpatsvars, kuri prot latviešu valodu (25–64 g. v.) (%) (bāzes gads – 2016) | **Ekonomikas ministrija:**  Rezultatīvo rādītāju RR1.1., atbilstoši NAP, izteikt sekojošā redakcijā: “Pieaugušo iedzīvotāju īpatsvars, kuri prot latviešu valodu un kuru dzimtā valoda nav latviešu valoda (25–64 g. v.) (%) (bāzes gads – 2016)”. | **Ņemts vērā.** | Pamatnostādņu projekta IV. daļas tabulā “Politikas rezultāti un rezultatīvie rādītāji” teksts precizēts šādā redakcijā:  “Pieaugušo iedzīvotāju īpatsvars, kuri prot latviešu valodu un kuru dzimtā valoda nav latviešu valoda (25–64 g. v.) (%) (bāzes gads – 2016)”. |
|  | **Pamatnostādņu projekta** IV. daļas tabula “Politikas rezultāti un rezultatīvie rādītāji” | **Finanšu ministrija:**  Pamatnostādņu projekta IV sadaļa “Politikas rezultāti un rezultatīvie rādītāji” ir precizējama atbilstoši Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 1.pielikumam. | **Ņemts vērā.** | IV. daļas tabula “Politikas rezultāti un rezultatīvie rādītāji” ir precizēta atbilstoši Ministru kabineta 2014. gada 2. decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 1. pielikumam. |
|  | **Pamatnostādņu projekta** IV. daļas tabulā “Politikas rezultāti un rezultatīvie rādītāji”:  RR 1.1.Pieaugušo iedzīvotāju īpatsvars, kuri prot latviešu valodu (25–64 g. v.) (%) (bāzes gads – 2016) | **Pārresoru koordinācijas centrs:**  Pamatnostādņu projekta Politikas rezultātu un rezultatīvo rādītāju tabulā (34.–35.lp.) veikt precizējumus, svītrojot:  - aili attiecībā uz darbības rezultātiem;  - atsauci uz NAP2027 kā datu avotu 1.1. rezultatīvajam rādītājam. | **Ņemts vērā.** | IV. daļas tabulā “Politikas rezultāti un rezultatīvie rādītāji” veikti precizējumi: svītrota aile attiecībā uz darbības rezultātiem, svītrota atsauce uz NAP2027 kā datu avotu 1.1. rezultatīvajam rādītājam. |
|  | **Pamatnostādņu projekta** IV. daļas tabula “Politikas rezultāti un rezultatīvie rādītāji”divi rādītāji (RR 2.1., RR 2.3.) par latviešu valodas lietojumu publiskajā vidē:  RR 2.1. Latvieši, kuri publiskajā vidē izmanto latviešu vai galvenokārt latviešu valodu (%) (bāzes gads – 2019)  RR 2.3.Cittautieši, kuri publiskajā vidē izmanto latviešu vai galvenokārt latviešu valodu (%) (bāzes gads – 2019) | **Pārresoru koordinācijas centrs:**  Ņemot vērā, ka šajos rādītājos neatspoguļo Latvijas iedzīvotāju mājās lietoto valodu (Centrālās statistikas pārvaldes izmantotā pieeja), bet gan publiskajā vidē lietoto, kas var radīt maldinošus secinājumus par pētījuma rezultātiem, lūdzam skaidrot:  - kas ir publiskā vide pētījuma autoru izpratnē;  - kāda ir izmantotā pētījuma metodoloģija. | **Panākta vienošanās 23.11.2020. elektroniskajā saskaņošanā.** | Valodas politikas teorijā un praksē tiek šķirtas divas valodas lietojuma jomu grupas: publiskā un privātā joma. Valsts nevar noteikt un pieprasīt, kādā valodā jārunā mājās. Publiskās valodas lietojuma jomas ir: izglītība, darba vieta, valdība, pašvaldība, mediji. Rādītājs *RR 2.2. Latvieši, kuri publiskajā vidē izmanto latviešu vai galvenokārt latviešu valodu (%) (bāzes gads – 2019)* un *RR 2.3.Cittautieši, kuri publiskajā vidē izmanto latviešu vai galvenokārt latviešu valodu (%) (bāzes gads – 2019),* ietver datus, kas iegūti sabiedrības kvantitatīvajā aptaujā. Aptaujas anketa izstrādāta sadarbībā ar sociologiem un aptaujas īstenotājinstitūcijas speciālistiem. Veicot kvantitatīvās aptaujas (piem., aptaujas par konkrētiem tematiem, tautskaites jeb *census* u. tml.), lielākoties izmanto t. s. slēgtos jeb fiksētās izvēles jautājumus (respondents izvēlas atbildi no piedāvātajiem variantiem). |
|  | **Pamatnostādņu projekta** IV. daļas tabula “Politikas rezultāti un rezultatīvie rādītāji” | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļā „IV. Politikas rezultāti un rezultatīvie rādītāji” (33.lp.) ir norādīts, ka mūsdienās tikai 85% latviešu publiskajā telpā runā latviski, kas, nesniedzot papildu skaidrojumu, rada nepilnīgu vai aplamu priekšstatu par valodas lietojumu. Lūdzam Projektā norādīt datu avotu vai arī norādīt, kas kalpo par pamatu bāzes vērtības noteikšanai. | **Ņemts vērā.** | Pamatnostādņu projekta IV. daļas  “Politikas rezultāti un rezultatīvie rādītāji” tabulas 2.2. apakšpunkts papildināts, norādot datu avotu (34. lp.), sk. arī 4. lp. 2. parindi un II. daļas “Valsts valodas situācijas raksturojums” 3. sadaļu ““Valodas lietojums ikdienas saziņā (12. lp.).  Papildinformācija:  Valodas politikā pieņemtās publiskā valodas lietojuma jomas: izglītība, darba vieta, valdība/pašvaldība (visas struktūras, kas tajā ietvertas), mediji; un katrai no šīm jomām ir daudzi un dažādi komponenti un valodas lietojuma situācijas, kā, piem., saziņa un informācija veselības iestādēs, saziņa un informācija veikalā, saziņa un informācija transporta līdzekļos, saziņa un informācija sabiedriskās ēdināšanas sfērā, saziņa un informācija izglītības iestādēs, saziņa un informācija starp sabiedrību un valsti utt. *Rādītājs 2.2. Latvieši, kuri publiskajā vidē izmanto latviešu vai galvenokārt latviešu valodu (%) (bāzes gads – 2019)* un *rādītājs  2.3.Cittautieši, kuri publiskajā vidē izmanto latviešu vai galvenokārt latviešu valodu (%) (bāzes gads – 2019),* ietver datus, kas iegūti sabiedrības kvantitatīvajā aptaujā (šis ir viens no aptaujas jautājumiem). Aptaujas anketa izstrādāta sadarbībā ar sociologiem un aptaujas īstenotājinstitūcijas speciālistiem. Veicot kvantitatīvās aptaujas (piem., aptaujas par konkrētiem tematiem, tautskaites jeb *census* u. tml.), lielākoties izmanto t. s. slēgtos jeb fiksētās izvēles jautājumus (respondents izvēlas atbildi no piedāvātajiem variantiem). Atvērto jautājumu (respondents atbildi uz jautājumu formulē pats) datu apstrāde ir gan materiāli, gan analītiski sarežģītāka un ne vienmēr sniedz atbildes par izzināmo problēmu. Katram jautājumu tipam ir noteiktas pozitīvās un negatīvās nianses, bet skaitliski plašākās aptaujās lietderīgāk izmantot fiksētās izvēles jautājumus, kas ļauj precīzāk noskaidrot nepieciešamo, lieki netērējot finanšu līdzekļus.  Arī fiksēto atbilžu jautājumi ir dažādi: visvienkāršāk apstrādājamais ir variantu izvēles jautājums, kur respondentam jāapvelk viens no piedāvātajiem atbilžu variantiem, taču šī tipa jautājumi neļauj precīzi vērtēt attieksmes un viedokļu polaritāti. Tāpēc socioloģijā tiek izmantotas dažādas kritēriju skalas. Viena no biežāk izmantotajām ir Rensisa Likerta (*Rensis Likert*) 1932. gadā ieviestā skala (Likerta skala). Tās kritēriju intervāls (parasti 1–5, bet var būt arī plašāks) ļauj saskatīt galējības (piem., 1 ‒ pilnībā nepiekrītu, 5 ‒ pilnībā piekrītu), tādējādi precīzāk var apzināt attieksmju, pārliecības vai uzvedības tendences. Tāpat tiek izmantota t. s. nominālā jeb nosaukumu skala (kritērijs ir nevis dažādi līmeņi, bet gan dažādas kvalitātes, kurām nevar atrast kopsaucēju salīdzināšanai, atsevišķas kategorijas, kuru esamību nevis mēra, bet gan fiksē). Tā var noteikt, piem., dažādu valodu lietojumu, kā tas darīts šajā anketas jautājumā.  Kritēriju skalu izmantošana kvantitatīvajās aptaujās vislabāk noder attieksmju, pārliecības un uzvedības detalizētākai noskaidrošanai, īpaši, ja nav iespēju tās noskaidrot ar kvalitatīvajām metodēm, kas ir pietiekami dārga metode izmantošanai praksē.  Rādītāju 2.2. un 2.3. noskaidrošanai jautājuma formulējumos izmantota skala, kurā mērīts valodu lietojuma biežums publiskajās jomās. Piemēram piedāvājam vienu no jautājumiem, kas izmantots anketā:  *A9.1.2. Kādā valodā pēdējā gada laikā Jūs sazināties šādās ikdienas situācijās: darbā komunikācijā ar klientiem un sadarbības partneriem?*  *Piedāvātas atbildes:*   * *Grūti pateikt/NA* * *Tikai latviešu* * *Galveno-kārt latviešu* * *Latviešu vairāk nekā kādā citā valodā* * *Vienlīdz daudz latviešu un citā valodā* * *Vairāk citā nekā latviešu* * *Galvenokārt citā valodā* * *Tikai kādā citā valodā* * *Neattiecas uz respondentu* |
|  | **Pamatnostādņu** projekta IV. daļas tabula “Politikas rezultāti un rezultatīvie rādītāji” | **Kultūras ministrija (iebildums izteikts pēc 15.01.2021. elektroniskās saskaņošanas):**  Saskaņā ar Kultūras ministrijas 2020.gada 30.novembra atzinumu Nr. 3.1-4/2167 uzturam iebildumu par Projekta nodaļā „IV. Politikas rezultāti un rezultatīvie rādītāji” (34.lp.) norādīto, ka mūsdienās tikai 85% latviešu publiskajā telpā runā latviski. Norādām, ka rezultatīvajā rādītājā ir norādīts, ka 85% **latviešu** publiskajā telpā runā latviski. Savukārt Projektā ietvertajos skaidrojumos (12.lpp.) ir **norādīti visi respondenti**. | **Ņemts vērā.** | Pamatnostādņu projekta IV. daļas  “Politikas rezultāti un rezultatīvie rādītāji” tabulas 2.2.  un 2.3. apakšpunktā minētajos rādītājos precizēta bāzes gada (2019. gada) vērtība un 2024.gada vērtība. |
|  | **Pamatnostādņu projekta** sadaļa “Informācija par pamatnostādņu politikas mērķu sasaisti ar nacionālā līmeņa valsts politikas plānošanas dokumentiem” “Pamatnostādņu sasniegšanai izvirzītie mērķi izstrādāti atbilstoši Latvijas Nacionālā attīstības plāna 2021.–2027.gadam (apstiprināts Saeimā 2020.gada 2.jūlijā) prioritātes “Vienota, droša un atvērta sabiedrība” rīcības virziena „Saliedētība” definētajiem mērķiem...” | **Pārresoru koordinācijas centrs:**  1) Papildināt ar citām pamatnostādnēm, kas tiek izstrādātas atbilstoši Ministru kabineta rīkojumam Par nozaru politiku pamatnostādnēm 2021.–2027. gada plānošanas periodam, iespēju robežās nosaucot arī saistošos uzdevumus;  2) Nodrošināt skaidru demarkāciju starp mērķgrupām un aktivitātēm, kurām ir pieejams valodas atbalsts šajā pamatnostādņu projektā un Kultūras ministrijas Saliedētas un pilsoniski aktīvas sabiedrības attīstības pamatnostādņu 2021.–2027.gadam projekta 1.2. uzdevumā “Veicināt latviešu valodas kā sabiedrību vienojoša pamata nostiprināšanos ikdienas saziņā”. | **Ņemts vērā.** | 1) Pamatnostādņu projekta IV. daļas apakšsadaļa „Informācija par pamatnostādņu politikas mērķu sasaisti ar nacionālā līmeņa valsts politikas plānošanas dokumentiem” papildināta un izteikta šādā redakcijā:  “Pamatnostādņu sasniegšanai noteiktie uzdevumi ir saistīti arī ar šādiem citu nozaru plānošanas dokumentiem: „Izglītības attīstības pamatnostādnēm 2021.‒2027. gadam” (valodas prasmju ilgtspējas aspektā); „Saliedētas un pilsoniski aktīvas sabiedrības pamatnostādnēm 2021.‒2027. gadam” (valodas, piederības un integrācijas jautājumu aspektā), Plānu darbam ar diasporu 2021.–2023. gadam (latviskās identitātes un piederības sajūtas Latvijai stiprināšanas, latviešu valodas saglabāšanas ārpus Latvijas un remigrācijas atbalsta aspektā); ar „Zinātnes, tehnoloģijas attīstības un inovācijas pamatnostādnēm 2021.‒2027. gadam” (veidojot valsts pētījumu programmu valsts valodas jomas stratēģiskai attīstībai, veicinot datos un zinātniski pamatotos pierādījumos balstītas valsts valodas politikas veidošanu; nodrošinot zinātnes komunikāciju valodas pētniecības popularizēšanai un prestiža paaugstināšanai, sabiedrības izpratnes veidošanai gan nacionālā, gan starptautiskā mērogā, sekmējot amatierzinātnes iniciatīvas plašākas sabiedrības iesaistei valodas pētniecības procesos (t.sk. pētniecības datu radīšanā un izmantošanā) un sabiedrības intereses par valodas zinātni attīstībai).”  2) IV. daļas apakšsadaļa “Informācija par pamatnostādņu politikas mērķu sasaisti ar nacionālā līmeņa valsts politikas plānošanas dokumentiem” papildināta ar jaunu rindkopu:  “Minēto NAP2027 uzdevumu īstenošanai pamatnostādnēs plānotās aktivitātes veicinās latviešu valodas attīstību, latviešu valodas vides paplašināšanu un valodas resursu ilgtspēju. Savukārt “Saliedētas un pilsoniski aktīvas sabiedrības attīstības pamatnostādnēs 2021.–2027. gadam” tiks iekļauti nepieciešamie risinājumi, lai nostiprinātu latviešu valodu kā līdzdalības valodu ikdienas saziņā, lai nodrošinātu gan latviešu valodas apguves sistēmu, gan atbalstošu un motivējošu vidi valsts valodas lietošanai, respektīvi, stiprinātu latviešu valodas prasmes integratīvo lomu.” |
|  | **Pamatnostādņu projekta** sadaļa “Informācija par pamatnostādņu politikas mērķu sasaisti ar nacionālā līmeņa valsts politikas plānošanas dokumentiem” | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļā „IV. Politikas rezultāti un rezultatīvie rādītāji” sadaļā „Informācija par pamatnostādņu politikas mērķu sasaisti ar nacionālā līmeņa valsts politikas plānošanas dokumentiem” (34.lp.) lūdzam norādīt arī citu nozaru atbilstošās, bet šeit nepieminētās, pamatnostādnes. | **Ņemts vērā.** | Pamatnostādņu projekta IV. daļas apakšsadaļa „Informācija par pamatnostādņu politikas mērķu sasaisti ar nacionālā līmeņa valsts politikas plānošanas dokumentiem” papildināta un izteikta šādā redakcijā (36. lp.):  “Pamatnostādņu sasniegšanai noteiktie uzdevumi ir saistīti arī ar šādiem citu nozaru plānošanas dokumentiem: „Izglītības un prasmju attīstības pamatnostādnēm 2021.‒2027. gadam” (valodas prasmju ilgtspējas aspektā); „Saliedētas un pilsoniski aktīvas sabiedrības pamatnostādnēm 2021.‒2027. gadam” (valodas, piederības un integrācijas jautājumu aspektā), Plānu darbam ar diasporu 2021.–2023. gadam (latviskās identitātes un piederības sajūtas Latvijai stiprināšanas, latviešu valodas saglabāšanas ārpus Latvijas un remigrācijas atbalsta aspektā); ar „Zinātnes, tehnoloģijas attīstības un inovācijas pamatnostādnēm 2021.‒2027. gadam” (veidojot valsts pētījumu programmu valsts valodas jomas stratēģiskai attīstībai, veicinot datos un zinātniski pamatotos pierādījumos balstītas valsts valodas politikas veidošanu; nodrošinot zinātnes komunikāciju valodas pētniecības popularizēšanai un prestiža paaugstināšanai, sabiedrības izpratnes veidošanai gan nacionālā, gan starptautiskā mērogā, sekmējot amatierzinātnes iniciatīvas plašākas sabiedrības iesaistei valodas pētniecības procesos (t.sk. pētniecības datu radīšanā un izmantošanā) un sabiedrības intereses par valodas zinātni attīstībai).” |
|  | **Pamatnostādņu projekta** V. daļa “Valsts valodas politikas rīcības plāns: rīcības virzieni, mērķi, uzdevumi un pasākumi” | **Finanšu ministrija:**  Pamatnostādņu projekta V sadaļa “Valsts valodas politikas rīcības plāns: rīcības virzieni, mērķi, uzdevumi un pasākumi” ir precizējama atbilstoši Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 1.pielikumam. | **Ņemts vērā.** | Pamatnostādņu projekta V. daļa “Valsts valodas politikas rīcības plāns: rīcības virzieni, mērķi, uzdevumi un pasākumi” ir precizēta atbilstoši Ministru kabineta 2014. gada 2. decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi”1. pielikumam: |
|  | **Pamatnostādņu projekta** V. daļa “Valsts valodas politikas rīcības plāns: rīcības virzieni, mērķi, uzdevumi un pasākumi” | **Pārresoru koordinācijas centrs:**  Precizēt pamatnostādņu projekta 5.nodaļā iekļauto tabulu, pievienojot aili, kurā norādīta uzdevumu sasaiste ar politikas rezultātu un rezultatīvo rādītāju, kā arī otrajā ailē svītrojot vārdu “Pasākumi” | **Ņemts vērā.** | Pamatnostādņu projekta V. daļas tabula precizēta:  Otrajā ailē svītroti pasākumi un pievienota aile “Sasaiste ar politikas rezultātu un rezultatīvo rādītāju”. |
|  | **Pamatnostādņu projekta** V. daļas tabula “Valsts valodas politikas rīcības virzieni un uzdevumi” 1. rīcības virziens. | **Kultūras ministrija (iebildums izteikts pēc 15.01.2021. elektroniskās saskaņošanas):**  Ņemot vērā, ka Projekta V. nodaļas “Valsts valodas politikas rīcības virzieni un uzdevumi” 1.2.uzdevuma “Attīstīt akadēmisko latviešu valodu, latviešu terminoloģiju un terminradi kā zinātniskās darbības daļu” izpildē ir iesaistītas Kultūras ministrijas pārraudzībā esošās augstskolas, lūdzam Kultūras ministriju svītrot kā atbildīgo institūciju un norādīt kā līdzatbildīgo institūciju izsakot 1.2.uzdevuma aili ”Līdzatbildīgās institūcijas” šādā redakcijā: “KM (LKA, LMA, JVLMA), TM, VVC, KISC, LZA TK, LiepU, LNB, LU, RTA, RTU, VeA” | **Ņemts vērā.** | Precizēts teksts Pamatnostādņu projekta V. daļas tabulas “Valsts valodas politikas rīcības virzieni un uzdevumi” 1.2. uzdevumā un Kultūras ministrijas pārraudzībā esošās augstskolas iekļautas saīsinājumu sarakstā:  JVLMA – Jāzepa Vītola Latvijas Mūzikas akadēmija  LKA – Latvijas Kultūras akadēmija  LMA – Latvijas Mākslas akadēmija |
|  | **Pamatnostādņu projekta** V. daļas tabulas “Valsts valodas politikas rīcības virzieni un uzdevumi” 1. rīcības virziens. | **Kultūras ministrija (iebildums izteikts pēc 15.01.2021. elektroniskās saskaņošanas):**  Uzturam Kultūras ministrijas 2020.gada 28.decembra atzinumā Nr. 3.1-4/2390 izteikto iebildumu svītrot Projekta V. nodaļas “Valsts valodas politikas rīcības virzieni un uzdevumi” 1.4.uzdevumā Kultūras ministriju kā atbildīgo institūciju. | **Ņemts vērā.** | Precizēts teksts Pamatnostādņu projekta V. daļas tabulas “Valsts valodas politikas rīcības virzieni un uzdevumi” 1.4. uzdevumā. |
|  | **Pamatnostādņu projekta** V. daļas tabulas “Valsts valodas politikas rīcības virzieni un uzdevumi” 2. rīcības virziens. | **Kultūras ministrija (iebildums izteikts pēc 15.01.2021. elektroniskās saskaņošanas):**  Ņemot vērā, ka Projekta V. nodaļas “Valsts valodas politikas rīcības virzieni un uzdevumi” 2.3.uzdevuma “Paplašināt latviešu valodas apguves iespējas dažādām mērķa grupām un pilnveidot prasmju vērtēšanu.” īstenošana tiks nodrošināta Kultūras ministrijas izstrādātā politikas plānošanas dokumenta “Saliedētas un pilsoniski aktīvas sabiedrības attīstības pamatnostādnes 2021.-2027.gadam” (VSS-605) ietvaros, lūdzam Kultūras ministriju norādīt kā līdzatbildīgo nevis atbildīgo institūciju**.** | **Ņemts vērā.** | Precizēts teksts Pamatnostādņu projekta V. daļas tabulas “Valsts valodas politikas rīcības virzieni un uzdevumi” 2.3. uzdevumā. |
|  | **Pamatnostādņu projekta** V. daļa “Valsts valodas politikas rīcības plāns: rīcības virzieni, mērķi, uzdevumi un pasākumi” 1.3.4. uzdevums:  Atbalsta pasākumi latgaliešu rakstu valodas apguvei  vispārējā izglītībā un diasporā. | **Pārresoru koordinācijas centrs:**  Ņemot vērā, ka pamatnostādņu projekta 1.3.4. uzdevuma redakcija ir plaši interpretējama, tādējādi pārprotot iecerētās darbības, aicinām uzdevumu izteikt šādā redakcijā – “Fakultatīvi atbalsta pasākumi latgaliešu rakstu valodas apguvei, t.sk. diasporā”. | **Ņemts vērā.** | Projekta V. daļas tabulā svītroti pasākumi (skat. 34. iebilduma skaidrojumu). |
|  | **Pamatnostādņu projekta** V. daļas “Valsts valodas politikas rīcības plāns: rīcības virzieni, mērķi, uzdevumi un pasākumi” 2. uzdevuma „Rīcības virziens RESURSI un ILGTSPĒJA” 2.3. punkts „Paplašināt latviešu valodas apguves iespējas dažādām mērķa grupām un pilnveidot prasmju vērtēšanu” | **Kultūras ministrija (iebildums izteikts pēc 23.11.2020. elektroniskās saskaņošanas):**  Projekta nodaļas „V. Valsts valodas politikas rīcības virzieni un uzdevumi” (35.lp.) 2.uzdevuma „Rīcības virziens RESURSI un ILGTSPĒJA” 2.3.punktā „Paplašināt latviešu valodas apguves iespējas dažādām mērķa grupām un pilnveidot prasmju vērtēšanu” aicinām sniegt mērķa grupu uzskaitījumu – piemēram, trešo valstu pilsoņi, starptautiskās aizsardzības saņēmēji, remigranti u.c. Uzskaitījums var tikt izveidots kā zemsvītras piezīme | **Nav ņemts vērā.** | Mērķa grupas 2.3. uzdevumam tiks precizētas pasākumu līmenī pamatnostādņu projekta uzdevumu īstenošanas plānā 2021-2023, jo valodas apguve un prasmju vērtēšana uzdevuma līmenī aptver ļoti plašu spektru, tai skaitā minētās mērķa grupas – trešo valstu pilsoņus, starptautiskās aizsardzības saņēmējus, remigrantus u.c. Atsevišķu grupu izcelšana uzdevuma līmenī var ierobežot latviešu valodas apguves iespējas un finansē-juma piesaisti pārējām neminētajām grupām. |
|  | **Pamatnostādņu projekta** V. daļa “Valsts valodas politikas rīcības plāns: rīcības virzieni, mērķi, uzdevumi un pasākumi”:  3.3. Uzturēt institūciju līdzdalību valsts valodas jomas pārvaldībā.  3.3.1. Valsts valodas likuma un uz tā pamata izdoto normatīvo aktu pilnvērtīga izpilde un kontrole.  3.3.2. Normatīvo dokumentu tulkošanas jautājumu risināšana Latvijas un Eiropas Savienības institūcijās. | **Tieslietu ministrija:**  Precizēt projekta V nodaļu, Tieslietu ministriju kā atbildīgo institūciju norādot tikai 3.3.punktā, kas sevī ietver tādus uzdevumus kā Valsts valodas likuma un uz tā pamata izdoto normatīvo aktu pilnvērtīga izpilde un kontrole (3.3.1.punkts) un normatīvo dokumentu tulkošanas jautājumu risināšana Latvijas un Eiropas Savienības institūcijās (3.3.2.punkts). | **Ņemts vērā.** | Tieslietu ministrija kā atbildīgā institūcija norādīta V. daļas 3.3. uzdevumā. |
|  | **Pamatnostādņu projekta** V. daļas “Valsts valodas politikas rīcības plāns: rīcības virzieni, mērķi, uzdevumi un pasākumi” 3.3. punkts. | **Tieslietu ministrija (iebildums uzturēts pēc 23.11.2020. elektroniskās saskaņošanas):**  Projektam pievienotās izziņas saskaņotās daļas 16.punktā norādīts, ka Tieslietu ministrijas iebildums ir ņemts vērā un Tieslietu ministrija kā atbildīgā institūcija ir norādīta tikai projekta V nodaļas 3.3.punktā. Vēršam uzmanību, ka projekts šādi nav precizēts un joprojām Tieslietu ministrija ir minēta kā atbildīgā institūcija arī citos punktos. Ievērojot minēto, uzturam iebildumu un lūdzam atbilstoši precizēt projektu, Tieslietu ministriju kā atbildīgo institūciju norādot tikai 3.3.punktā. Papildus aicinām novērst neuzmanības kļūdu projekta V nodaļas 2.4.punktā, kur Kultūras ministrija norādīta gan pie atbildīgajām, gan pie līdzatbildīgajām institūcijām. | **Ņemts vērā.** | Pamatnostādņu projekta V. daļā Tieslietu ministrija kā atbildīgā iestāde norādīta tikai 3.3. uzdevumā. |
|  | **Pamatnostādņu projekta** V. daļa “Valsts valodas politikas rīcības plāns: rīcības virzieni, mērķi, uzdevumi un pasākumi”:  3.3.2. Normatīvo dokumentu tulkošanas jautājumu risināšana Latvijas un Eiropas Savienības institūcijās. | **Tieslietu ministrija:**  Aicinām 3.3.2.punktu pārformulēt vispārīgāk – "normatīvo dokumentu tulkošanas jautājumu risināšana". | **Ņemts vērā.** | Pamatnostādņu projekta V. daļā ir svītrots pasākumu līmenis, attiecīgi arī 3.3.2. punkts (skat. 34. iebilduma skaidrojumu). |
|  | **Pamatnostādņu projekta** V. daļas “Valsts valodas politikas rīcības plāns: rīcības virzieni, mērķi, uzdevumi un pasākumi” 3. rīcības virziens. | **Kultūras ministrija: (iebildums izteikts pēc 15.12.2020. elektroniskās saskaņošanas):**  Lai Projektā iekļautie pasākumi, par kuriem atbildīgā iestāde ir Kultūras ministrija, nedublētu citos politikas plānošanas dokumentu projektos 2021.–2027.gadam iekļautos pasākumus, Kultūras ministrija iekļaušanai Projekta V.sadaļā „Valsts valodas politikas rīcības virzieni un uzdevumi” virza tikai vienu pasākumu 3.rīcības virziena „Sabiedrības līdzdalība un atbildība” 3.2.uzdevumam „Radošu attīstīt un izkopt latviešu valodu ar literatūras un mākslas līdzekļiem” – „Valsts lasīšanas veicināšanas programma: „Bērnu, jauniešu un vecāku žūrija”, „Nacionālās skaļās lasīšanas sacensība” un „Grāmatu starts””. Ņemot vērā minēto, lūdzam attiecīgi precizēt Projekta V.sadaļu „Valsts valodas politikas rīcības virzieni un uzdevumi”, kā arī izteikt Projekta pielikuma „Ietekmes novērtējums uz valsts un pašvaldību budžetiem” 2.lpp. tabulas rindas | **Ņemts vērā.** | Precizēts Pamatnostādņu projekts un tā pielikums. |
|  | Pamatnostādņu projekta V. daļas tabulā “Valsts valodas politikas rīcības plāns: rīcības virzieni, mērķi, uzdevumi un pasākumi” 3. rīcības virziens. | **Kultūras ministrija (iebildums izteikts pēc 15.01.2021. elektroniskās saskaņošanas):**  Kultūras ministrija 2021.gada 14.janvāra e-pasta vēstulē Izglītības un zinātnes ministrijai ir norādījusi, ka Kultūras ministrija Projekta V. nodaļas “Valsts valodas politikas rīcības virzieni un uzdevumi” 3.2.uzdevuma “Radoši attīstīt un izkopt latviešu valodu ar literatūras un mākslas līdzekļiem” ietvaros neīstenos nevienu pasākumu. Ņemot vērā, ka Kultūras ministrija uzdevumā minēto mērķi pastarpināti sasniegs, īstenojot pasākumus, kas iesniegti iekļaušanai Kultūras ministrijas politikas plānošanas dokumentu projektos, lūdzam Kultūras ministriju norādīt kā līdzatbildīgo institūciju nevis atbildīgo. | **Ņemts vērā.** | Precizēts teksts Pamatnostādņu projekta V. daļas tabulas “Valsts valodas politikas rīcības virzieni un uzdevumi” 3.2. uzdevumā. |
|  | Pamatnostādņu projekta V. daļas tabulā “Valsts valodas politikas rīcības plāns: rīcības virzieni, mērķi, uzdevumi un pasākumi” 3. rīcības virziens. | **Kultūras ministrija (iebildums izteikts pēc 15.01.2021. elektroniskās saskaņošanas):**  Lūdzam Kultūras ministriju Projekta V.nodaļas “Valsts valodas politikas rīcības virzieni un uzdevumi” 3.3.uzdevuma “Uzturēt institūciju līdzdalību valsts valodas jomas pārvaldībā” izpildē norādīt kā līdzatbildīgo institūciju, ņemot vērā, ka Kultūras ministrija Projektā uzdevuma ietvaros neīstenos nevienu pasākumu. | **Ņemts vērā.** | Precizēts teksts Pamatnostādņu projekta V. daļas tabulas “Valsts valodas politikas rīcības virzieni un uz-devumi” 3.3. uzdevumā. |
|  | **Pamatnostādņu projekts** | **Ārlietu ministrija:**  Ņemot vērā, ka 2019. gada 1. janvārī stājās spēkā Diasporas likums, kas nosaka termina “remigrācija” lietošanu, lūdzam visā Pamatnostādņu tekstā lietot terminu “remigrācija” nepieciešamajos locījumos. | **Ņemts vērā.** | Termins redakcionāli precizēts pamatnostādņu tekstā (24. lp.) divas reizes:  II. daļas 9. sadaļas pirmās rindkopas ceturtajā teikumā:  “Valodas prasmes līmenis ietekmē gan remigrantu adaptāciju, integrēšanos kopienā un darba tirgū, gan arī indivīda psiholoģisko labsajūtu, komfortu un drošības sajūtu.” (24. lp.))  “II. daļas 9. sadaļas 16. attēla tekstā:  16. att. Latviešu valodas prasmes pašvērtējums un tā saistība ar remigrācijas plāniem (%). Dati: Valodas situācija 2016-2020” |
|  | **Pamatnostādņu projekta pielikums** | **Finanšu ministrija:**  Ņemot vērā, ka pamatnostādņu projektam nav pievienots plāns attiecīgo pamatnostādņu īstenošanai, norādām, ka no šobrīd sniegtās informācijas pamatnostādņu projekta pielikumā nav iespējams gūt pārliecību par uzrādītā finansējuma pamatojumu, kā arī kurās budžeta programmās/apakšprogrammās tas tiek plānots. Līdz ar to pamatnostādņu projekta pielikumam ir pievienojami detalizēti aprēķini par papildus nepieciešamo finansējumu, kā arī jāuzrāda informācija par jau esošo finansējumu, sadalījumā pa budžeta resoriem, budžeta programmām/apakšprogrammām un pasākumiem. | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem” |
|  | **Pamatnostādņu projekta pielikums:**  1. Rīcības virziena ATTĪSTĪBA un DROŠUMSPĒJA 1.2. uzdevums 19 067 *euro* un 1.3. uzdevums 3 000 *euro*;  3. Rīcības virziena SABIEDRĪBAS LĪDZDALĪBA un ATBILDĪBA 3.1. uzdevums 5 000 *euro*, 3.4. uzdevums 5 000 *euro* un 3.5. uzdevums 10 000 *euro*. | **Tieslietu ministrija:**  Projekta pielikumā Tieslietu ministrijai kopējais nepieciešamais papildu finansējums 2021.gadam un turpmākajiem gadiem norādīts 37 067 *euro*:  1. Rīcības virziena ATTĪSTĪBA un DROŠUMSPĒJA 1.2. uzdevums 19 067 *euro* un 1.3. uzdevums 3 000 *euro*;  3. Rīcības virziena SABIEDRĪBAS LĪDZDALĪBA un ATBILDĪBA 3.1. uzdevums 5 000 *euro*, 3.4. uzdevums 5 000 *euro* un 3.5. uzdevums 10 000 *euro*. | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem” |
|  | **Pamatnostādņu projekta** pielikums:  19. Tieslietu ministrija – valsts pamatfunkciju īstenošana | **Tieslietu ministrija:**  Precizēt Tieslietu ministrijai kopējo nepieciešamo papildu finansējumu 2021.gadam un turpmākajiem gadiem 42 067 *euro* apmērā. | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem” |
|  | **Pamatnostādņu projekta** pielikums: | **Kultūras ministrija (iebildums izteikts pēc 15.12.2020. elektroniskās saskaņošanas):**  Ņemot vērā šā atzinuma 1.iebildumā minēto, lūdzam svītrot šādas Projekta pielikuma „Ietekmes novērtējums uz valsts un pašvaldību budžetiem” 3.lpp. tabulas rindas | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem”, iekļaujot informāciju par šādām Kultūras ministrijas budžeta programmām un finansējuma apjomu: *22.02.00 Kultūras pasākumi, sadarbības līgumi, programmas* – papildu nepieciešamais finansējums EUR 10 000 ik gadu 2022.-2027.gadam;  *25.00.00 Valsts Kultūrkapitāla fonds* – esošais finansējums EUR 9 000 ik gadu 2021.–2023.g., papildu nepieciešamais finansējums EUR 1 000 ik gadu 2021.–2023.g.;  *26.01.00*  *Sabiedrības integrācijas pasākumu īstenošana* – esošais finansējums EUR 44 000 ik gadu 2021.–2023.g.;  *26.02.00*  *Diasporas pasākumu īstenošana -* esošais finansējums EUR 56 000 ik gadu 2021.–2023.g. |
|  | **Pamatnostādņu projekta** pielikums: | **Kultūras ministrija (iebildums izteikts pēc 15.12.2020. elektroniskās saskaņošanas):**  Ņemot vērā šā atzinuma 1.iebildumā minēto, lūdzam svītrot šādas Projekta pielikuma „Ietekmes novērtējums uz valsts un pašvaldību budžetiem” 6. un 7.lpp. tabulas rindas. | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem”, iekļaujot informāciju par šādām Kultūras ministrijas budžeta programmām un finansējuma apjomu: *22.02.00 Kultūras pasākumi, sadarbības līgumi, programmas* – papildu nepieciešamais finansējums EUR 10 000 ik gadu 2022.-2027.gadam;  *25.00.00 Valsts Kultūrkapitāla fonds* – esošais finansējums EUR 9 000 ik gadu 2021.–2023.g., papildu nepieciešamais finansējums EUR 1 000 ik gadu 2021.–2023.g.;  *26.01.00*  *Sabiedrības integrācijas pasākumu īstenošana* – esošais finansējums EUR 44 000 ik gadu 2021.–2023.g.;  *26.02.00*  *Diasporas pasākumu īstenošana -* esošais finansējums EUR 56 000 ik gadu 2021.–2023.g. |
|  | **Pamatnostādņu projekta** pielikums: | **Kultūras ministrija (iebildums izteikts pēc 15.12.2020. elektroniskās saskaņošanas):**  Ņemot vērā šā atzinuma 1.iebildumā minēto, lūdzam izteikt Projekta pielikuma „Ietekmes novērtējums uz valsts un pašvaldību budžetiem” 12.lpp. tabulas rindas | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem”, iekļaujot informāciju par šādām Kultūras ministrijas budžeta programmām un finansējuma apjomu: *22.02.00 Kultūras pasākumi, sadarbības līgumi, programmas* – papildu nepieciešamais finansējums EUR 10 000 ik gadu 2022.-2027.gadam;  *25.00.00 Valsts Kultūrkapitāla fonds* – esošais finansējums EUR 9 000 ik gadu 2021.–2023.g., papildu nepieciešamais finansējums EUR 1 000 ik gadu 2021.–2023.g.;  *26.01.00*  *Sabiedrības integrācijas pasākumu īstenošana* – esošais finansējums EUR 44 000 ik gadu 2021.–2023.g.;  *26.02.00*  *Diasporas pasākumu īstenošana -* esošais finansējums EUR 56 000 ik gadu 2021.–2023.g. |
|  | **Pamatnostādņu projekta** pielikums: | **Kultūras ministrija (iebildums izteikts pēc 15.12.2020. elektroniskās saskaņošanas):**  Ņemot vērā šā atzinuma 1.iebildumā minēto, lūdzam izteikt Projekta pielikuma „Ietekmes novērtējums uz valsts un pašvaldību budžetiem” 13. un 14.lpp. tabulas rindas. | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem”, iekļaujot informāciju par šādām Kultūras ministrijas budžeta programmām un finansējuma apjomu: *22.02.00 Kultūras pasākumi, sadarbības līgumi, programmas* – papildu nepieciešamais finansējums EUR 10 000 ik gadu 2022.-2027.gadam;  *25.00.00 Valsts Kultūrkapitāla fonds* – esošais finansējums EUR 9 000 ik gadu 2021.–2023.g., papildu nepieciešamais finansējums EUR 1 000 ik gadu 2021.–2023.g.;  *26.01.00*  *Sabiedrības integrācijas pasākumu īstenošana* – esošais finansējums EUR 44 000 ik gadu 2021.–2023.g.;  *26.02.00*  *Diasporas pasākumu īstenošana -* esošais finansējums EUR 56 000 ik gadu 2021.–2023.g. |
|  | **Pamatnostādņu projekta** pielikums: | **Kultūras ministrija (iebildums izteikts pēc 15.01.2021. elektroniskās saskaņošanas):**  Esam konstatējuši, ka Latvijas Nacionālā bibliotēka ir iesniegusi lasīšanas veicināšanas programmas vēl citās pamatnostādnēs, veidojot pasākumu, tajā skaitā finansējuma dublēšanos. Esam izvērtējuši un informējam, ka Kultūras ministrija atsauc iepriekš virzīto pasākumu "Valsts lasīšanas veicināšanas programmas: “Bērnu jauniešu un vecāku žūrija” (BJVŽ); “Nacionālā skaļās lasīšanas sacensība” (SkaLas); “Grāmatu starts” (GS)" iekļaušanai Valsts valodas politikas pamatnostādņu 2021.-2027.gadam projektā 3.2.uzdevumā "Radoši attīstīt un izkopt latviešu valodu ar literatūras un mākslas līdzekļiem" un lūdzam attiecīgi precizēt pamatnostādņu projektu un tā pielikumu. | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem”. |
|  | **Pamatnostādņu projekta** pielikums “Ietekmes novērtējums uz valsts un pašvaldību budžetiem” | **Pārresoru koordinācijas centrs**  **(iebildums izteikts pēc 15.12.2020. elektroniskās saskaņošanas):**  Aicinām papildināt pamatnostādņu projektu ar vēl vienu pielikumu, tajā ietverot uz katru pamatnostādņu uzdevumu attiecināmo(s) NAP2027 pasākumu(s), kā arī katram pamatnostādņu projekta uzdevumam no attiecīgā NAP2027 pasākuma attiecināmo finansējumu. Ja pamatnostādņu projektā neietver kādas no NAP2027 indikatīvā finansējuma tabulā ietverto pasākumu apakšaktivitātēm un finansējums tiek pārdalīts tikai daļai NAP2027 pasākumā paredzēto aktivitāšu, būtu norādāms šo aktivitāšu neiekļaušanas atbilstošs pamatojums. Lūdzam informāciju par pamatnostādņu projektā ietverto uzdevumu sasaisti ar NAP2027 pasākumiem sniegt tabulas formā. | **Ņemts vērā.** | Precizēts pamatnostādņu projekta pielikums “Ietekmes novērtējums uz valsts un pašvaldību budžetiem”, izveidojot un pievienojot 2. tabulu “Pamatnostādņu uzdevumu īstenošanai nepieciešamā finansējuma atbilsme NAP2027 pasākumu indikatīvajam finansējumam”. |
|  | **Pamatnostādņu projekta** III. daļa “Valsts valodas politikas apakšmērķi un rīcība to sasniegšanai” | **Latvijas Brīvo arodbiedrību savienības priekšlikums:**  Paredzēt 2. mērķa Latviešu vides paplašināšana un valodas resursu ilgtspēja, sadaļā Risinājumi (nepieciešamā rīcība) remigrējušo bērnu individuālo nodarbību apmaksai nepieciešamā finansējuma nodrošināšanu pedagogu un atbalsta personāla apmaksai. *Pamatojums:* šī brīža situācija liecina, ka individuālais pedagogu darbs ar remigrējušo bērnu valodas apmācību netiek atbilstoši apmaksāts un bieži notiek konsultāciju laikā, kuras apmeklē arī citi izglītojamie, kuriem ir nepieciešamas papildus konsultācijas mācību priekšmeta apguvē, līdz ar to, remigrējošie bērni nesaņem nepieciešamo individualizēto atbalstu un zaudē motivāciju mācīties. Atbilstošs finansējums nodrošinātu iespēju organizēt individualizētu nepieciešamo atbalstu tieši remigrējušajiem bērniem. | **Daļēji ņemts vērā.** | Atbilstoši Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kas nosaka pedagogu darba samaksas principus vispārējās izglītības iestādēs, pašvaldībai tiek piešķirts papildu finansējums 16% apmērā no izglītības iestāžu mācību stundu plāna īstenošanai aprēķinātās mērķdotācijas – samaksai par pedagogu papildu pienākumiem, to var izmantot arī valsts finansēto atbalsta pasākumu īstenošanai remigrējušiem skolēniem.  Jautājums par skolotāja darba apmaksu izglītības iestādēs, strādājot ar remigrējušiem bērniem, īpaši latviešu valodas apguvē, mūsdienu situācijā ir nozīmīgs. Taču pedagogu darba samaksas jautājumi skatāmi, mainot pedagoga darba samaksas principus, kas nav Pamatnostādņu projekta jautājums. Valsts valodas politikas pamatnostādnēs šo jautājumu var risināt tikai, piedāvājot pedagogiem iesaistīties dažādos projektos un pasākumos, kas nerisinās situāciju sistēmiski un ilgtermiņā. |
|  | **Pamatnostādņu projekta** III sadaļa Valsts valodas politikas apakšmērķi un rīcība to sasniegšanai | **Latvijas Brīvo arodbiedrības savienības (LBAS) un Latvijas Izglītības un zinātnes darbinieku arodbiedrības (LIZDA) (priekšlikums uzturēts pēc 15.12.2020. elektroniskās saskaņošanas):**  Paredzēt 2.mērķa *Latviešu valodas vides paplašināšana un valodas resursu ilgtspēja*, sadaļā *Risinājumi (nepieciešamā rīcība)*, remigrējušo bērnu individuālo nodarbību apmaksai nepieciešamā finansējuma nodrošināšanu pedagogu atbalsta personāla apmaksai.  *Pamatojums:* šī brīža situācija liecina, ka individuālais pedagogu darbs ar remigrējušo bērnu valodas apmācību netiek atbilstoši apmaksāts un bieži notiek konsultāciju laikā, kuras apmeklē arī citi izglītojamie, kuriem ir nepieciešamas papildus konsultācijas mācību priekšmetu apguvē, līdz ar to, remigrējošie bēri nesaņem nepieciešamo individualizēto atbalstu un zaudē motivāciju mācīties. Atbilstošs finansējums nodrošinātu iespēju organizēt individualizētu nepieciešamo atbalstu tieši remigrējušajiem bērniem. Šī jautājuma risināšanā vēršam uzmanību uz to, ka Starptautisko skolu nolikumā ārzemju skolēnu izglītošanai paredzētajai Latvijas mācībai, tiek rasts finansējums. Taču tikpat aktuāls ir jautājums par remigrējušo bērnu integrēšanu Latvijas sabiedrībā, tāpēc aicinām rast risinājumu un pastāvam uz priekšlikumu, atsaucoties uz komentāru dokumenta izziņā “jautājums par skolotāja darba apmaksu izglītības iestādēs, strādājot ar remigrējušiem bērniem, īpaši latviešu valodas apguvē, mūsdienu situācijā ir nozīmīgs”. | **Ņemts vērā.** | Lai neradītu pasākumu dublēšanos paralēli divos plānošanas dokumentos, Ārlietu ministrijas izstrādātajā un virzītajā plānā “Plāns darbam ar diasporu 2021.–2023. gadam” (apstiprināts ar Ministru kabineta 2021. gada 19. janvāra rīkojumu Nr. 33 (prot. Nr. 5 27. §)) 4. virzienā “Atbalsts remigrācijai” iekļauti pasākumi, lai izstrādātu grozījumus Ministru kabineta noteikumos Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”. Plānots, ka grozījumi noteiks, ka izglītojamam, kurš iepriekš ir mācījies Latvijā, vai citas valsts izglītojamam, kurš iepriekš nav ieguvis izglītību Latvijā, nosaka viena līdz divu mācību gada laikā īstenojamos valsts finansētos atbalsta pasākumus obligātās pamatizglītības ieguvei – latviešu valodas prasmes pilnveidei un mācību priekšmetu "Latviešu valoda" vai "Literatūra", vai "Latviešu valoda un literatūra" un citu mācību priekšmetu apguvei (4.2.3.1.pasākums). Kā arī līdz 2023. gadam plānoti pasākumi, lai veicinātu nepilngadīgo remigrantu iekļaušanos Latvijas izglītības sistēmā un remigrējušo ģimeņu sociolingvistisko integrāciju (4.2.3.2. pasākums), organizējot gan nometnes, gan izstrādājot informatīvu ceļvedi, gan sniedzot atbalstu skolotāja darbā ar vecākiem, kā arī nodrošinot latviešu valodas nodarbības tiešsaistē remigrējušiem skolēniem vai skolēniem, kuru ģimenes gatavojas remigrēt (nodrošināta latviešu valodas apguve *Classflow* (tālmācības) vidē remigrantu bērniem un pusaudžiem. |
|  | **Pamatnostādņu projekta** III. daļa “Valsts valodas politikas apakšmērķi un rīcība to sasniegšanai” | **Latvijas Brīvo arodbiedrību savienības priekšlikums:**  Papildināt 4. mērķa Izglītots, Latvijas valstij lojāls, daudzvalodīgs indivīds – latviešu valodas ilgtspējas pamats, sadaļu Risinājumi (nepieciešamā rīcība) ar teikumu: “Vispārējās un profesionālās izglītības procesā biežāk lietoto terminu vienotas vārdnīcas (piem., matemātikā, ķīmijā, fizikā, bioloģijā u.c.) latviešu, krievu un angļu valodās izveide digitālā formātā.” *Pamatojums:* šādas digitālās vārdnīcas pieejamība pozitīvi ietekmētu attiecīgo mācību priekšmetu apguvi, kā arī atvieglotu izglītojamajiem komunikāciju par zinātniskām tēmām, neradot lieku stresu un nevēlēšanos komunicēt kādā no minētajām valodām, kā arī veicinātu labvēlīgu attieksmi pret latviešu valodu arī ārzemniekiem. | **Daļēji ņemts vērā.** | Priekšlikumā norādītais risinājums ir ņemams vērā pasākumu līmenī. Pamatnostādņu projektā īpaši akcentēta terminoloģijas attīstības nepieciešamība, sk. 1. rīcības virziena 1.2. uzdevumu Attīstīt akadēmisko latviešu valodu, latviešu terminoloģiju un terminradi kā zinātniskās darbības daļu. Šie jautājumi risināmi arī ar zinātnes valodas attīstīšanu Latvijas augstskolās. Minēto mācību terminu vārdnīcu nepieciešamība profesionālās izglītības un vidusskolas vajadzībām ir aktuāla un to izstrāde plānojama kontekstā ar Izglītības attīstības pamatnostādņu 2021.-2027.gadam īstenošanas plānu. Latviešu valodas aģentūrā 2017. gadā ir izstrādāts elektronisks digitāls mācību palīglīdzeklis „**Matemātikas, fizikas, ķīmijas, ekonomikas un kultūras nozares termini vidusskolai latviešu, angļu un vācu valodā” terminu apguvei daudzvalodīgā vidē (Sk.** <https://valoda.lv/games/CLIL-terminu-apguve/>).  Tāpat profesionālās izglītības iestāžu skolēniem noteikti jāapgūst prasmes izmantot Latvijas Nacionālo terminoloģijas portālu. |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Ņemot vērā, ka Projekta centrā ir latviešu valoda, aicinām, pēc iespējas, izmantot terminus un vārdus latviešu valodā – piemēram, jēdziena „lingvodiversitāte” vietā lietot „valodiskā daudzveidība”, u.tml.. Tāpat aicinām izskatīt iespēju Projektam pievienot izmantoto terminu skaidrojumu sarakstu, piemēram, dodot skaidrojumu terminiem „glokāls”, „reģionālistika”, „korpuslingvistika”, „datorlingvistika”, „korpuss” u.c. | **Daļēji ņemts vērā.** | Pamatnostādņu projekta tekstā terminu skaidrojums pieejams:  Pamatnostādņu projekta kopsavilkumā 3.rindkopā, III. daļā 4.rindkopā:  “Latvijai saistošām glokālām (reģionālām un globālām) nākotnes attīstības tendencēm un iespējām.”;  III. daļas 2.apakšmērķa risinājumu pirmspēdējā rindkopā.:  “Tehnoloģiju laikmets pieprasa valodas digitalizāciju, arvien svarīgāki kļūst daudzveidīgi tekstu korpusi (datorizētai analīzei sagatavoti apjomīgi tekstu kopumi), to publiskošana tīmeklī, pieejamība.”  *Paskaidrojums:*  *Reģionālistika, korpuslingvistika, datorlingvistika* – tās ir valodniecības zinātnes nozares. Nozares dokumentos šos terminus neskaidro, jo tie nav jauni un tie ir starptautiski lietojami zinātnes jeb akadēmiskajā valodā.  *Lingvodiversitāte* – tekstā lietots divas reizes, bet šis termins lietots, lai novērstu vārda *daudzveidība* atkārtošanos vienā teikumā Pamatnostādņu tekstā., jo šāda atkārtošanās būtu uzskatāma par stila kļūdu, savukārt starptautiska jeb internacionāla nozares termina lietojums šādos gadījumos ir pieļaujams. |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Aicinām Projekta nodaļas „II. Valsts valodas situācijas un būtiskāko izaicinājumu raksturojums” sadaļā „3. Valodas lietojums ikdienas saziņā” (10.lp.) ievietot atsauci uz konkrēto pētījumu, kurā ietverta informācija par latviešu valodas lietojumu publiskajā vidē. | **Daļēji ņemts vērā.** | Pamatnostādņu projekta teksts precizēts II. daļas “Valsts valodas situācijas un būtiskāko izaicinājumu raksturojums” 3. sadaļā “Valodas lietojums ikdienas saziņā”, pie visiem attēliem norādot datu avotu, proti, Dati: Valodas situācija 2016−2020, skat. arī atsauci Pamatnostādņu projekta teksta otrajā parindē. |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „II. Valsts valodas situācijas un būtiskāko izaicinājumu raksturojums” sadaļā „3. Valodas lietojums ikdienas saziņā” (11.lp.) norādīts, ka, „Ja 2014.gadā publiskajā vidē latviešu valodu galvenokārt vai vairāk nekā citas valodas mazākumtautību pārstāvji lietoja apmēram 35 % situāciju, tad 2019.gadā ir vērojams nozīmīgs pieaugums.” – būtu nepieciešams norādīt rādītāja lielumu 2019.gadā. | **Ņemts vērā.** | Pamatnostādņu projekta II. daļas “Valsts valodas situācijas un būtiskāko izaicinājumu raksturojums” 3.  sadaļas “Valodas lietojums ikdienas saziņā” teksts precizēts šādi: “Ja 2014. gadā publiskajā vidē latviešu valodu galvenokārt vai vairāk nekā citas valodas mazākumtautību pārstāvji lietoja apmēram 35 % situāciju, tad 2019. gadā ir vērojams nozīmīgs pieaugums (sal. 4. att. otrais grafiks).” |
|  | Pamatnostādņu projekta II. daļas ”Valsts valodas situācijas raksturojums” 3.apakšnodaļa ,,Valodas lietojums ikdienas saziņā”. | **Kultūras ministrija (priekšlikums izteikts pēc 15.01.2021. elektroniskās saskaņošanas):**  Projekta II. nodaļas ,,Valsts valodas situācijas raksturojums” 3.apakšnodaļā ,,Valodas lietojums ikdienas saziņā” (11.lpp.) ietverta šāda informācija: ,,Ja 2014.gadā publiskajā vidē latviešu valodu galvenokārt vai vairāk nekā citas valodas mazākumtautību pārstāvji lietoja apmēram 35 % situāciju, tad 2019.gadā ir vērojams nozīmīgs pieaugums (sal. 4. att. otrais grafiks).” Norādītajā teikumā tiek raksturota **mazākumtautību pārstāvju** situācija latviešu valodas lietojumā publiskajā vidē, savukārt norādītajā 4.attēla otrajā grafikā ietvertie dati **raksturo visu respondentu** sniegtās atbildes. Lūdzam precizēt norādīto informāciju, norādot cik lielā mērā 2019.gadā ir pieaudzis **mazākumtautību pārstāvju** latviešu valodas lietojums publiskajā vidē. | **Ņemts vērā.** | Pamatnostādņu projekta II. daļas “Valsts valodas situācijas raksturojums” 3. apakšnodaļas ,,Valodas lietojums ikdienas saziņā” otrajā rindkopā pievienota precizējoša informācija šādā redakcijā: “Jānorāda, ka arī mazākumtautību grupā vērojams latviešu valodas lietojuma pieaugums. 2014. gadā publiskajā vidē latviešu valodu galvenokārt vai vairāk nekā citas valodas mazākumtautību pārstāvji lietoja apmēram 35 % situāciju, savukārt 2019. gadā galvenokārt latviešu vai tikai latviešu publiskajā vidē izmanto 39 % cittautiešu.” |
|  | Pamatnostādņu projekta III. daļas ”Valsts valodas situācijas raksturojums” 8. apakšnodaļa “Valsts valodas prasmes pārbaudes rezultāti”. | **Kultūras ministrija (priekšlikums izteikts pēc 15.01.2021. elektroniskās saskaņošanas):**  Projekta II. nodaļas ,,Valsts valodas situācijas raksturojums” 8.apakšnodaļā ,,Valsts valodas prasmes pārbaudes rezultāti” (22.lpp.) ietverts šāds teikums: ,,Detalizētāk aplūkojami katras grupas – pilsoņu, nepilsoņu un ārzemnieku – valsts valodas prasmes pārbaudē iegūtie rezultāti”, tomēr apakšnodaļā sīkāk nav analizēta **pilsoņu** valsts valodas prasmes pārbaudēs iegūtie rezultāti. Turklāt būtu lietderīgi norādīt, vai te domāti visi pilsoņi vai tie, kuru dzimtā valoda nav latviešu valoda. | **Ņemts vērā.** | Svītrota priekšlikumā minētā teksta daļa Pamatnostādņu projekta II. daļas 8. apakšnodaļā, jo dažādu grupu – pilsoņu, nepilsoņu un ārzemnieku – valsts valodas prasmes pārbaudē iegūtie rezultāti detalizēti aplūkojami Pamatnostādņu projekta 24. parindē minētā pētījuma „Latviešu valodas prasmes kvalitāte: valsts valodas prasmes pārbaudes kārtotāju rezultāti” 37.-39.lpp. Šajā pētījumā apkopoti dati par pieaugušo latviešu valodas apguvēju **(kuriem latviešu valoda nav dzimtā valoda**) valodas prasmes pārbaudes rezultātiem laikā no 2015. līdz 2017. gadam kvalitatīvā vērtējumā. |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „II. Valsts valodas situācijas un būtiskāko izaicinājumu raksturojums” sadaļā „9. Latviešu valoda diasporā” (26.lp.) norādīts, ka „Līdzdalības nodrošināšana valsts valodas politikas īstenošanā un attīstībā tiek vērtēta kā sarežģītākā, visgrūtāk mērāmā un vienlaikus arī visnozīmīgākā valsts valodas politikas daļa, jo visciešāk saistīta ar valsts valodas kā vērtības nostiprināšanu un uz latviešu valodu orientētas lingvistiskās attieksmes veidošanu sabiedrībā, kas ir valodas dinamiskas attīstības priekšnoteikums.”. Aicinām izvērtēt, vai šī rindkopa attiecas tikai uz diasporu vai arī tā ir attiecināma uz visu sabiedrību un tādēļ jāiekļauj citā Projekta nodaļā. | **Ņemts vērā.** | Pamatnostādņu projekta II. daļas “Valsts valodas situācijas un būtiskāko izaicinājumu raksturojums” rindkopa pārnesta uz kopsavilkuma 4. apakšmērķa “Izglītots, Latvijas valstij lojāls, daudzvalodīgs indivīds – latviešu valodas ilgtspējas pamats” 3. rindkopas beigu daļu . Atzīstot, ka viena un tā paša nepietiekami pamatota citējuma ievietošana divās vietās nav labākais risinājums tekstveides aspektā, norādītā rindkopa valodas situācijas diasporā analīzes sadaļā ir svītrota, jo citāts vairāk funkcionē kā noslēguma secinājums nodaļai |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „III. Valsts valodas politikas apakšmērķi un rīcība to sasniegšanai” sadaļā „1.apakšmērķis. Valsts valodas drošumspēja un ilgtspējīga attīstība” (27.lp.) norādīts, ka „Mērķis ietver arī lībiešu valodas apguvi un attīstību, kā arī Latvijas lingvistiskās ainavas reģionālās savdabības saglabāšanu. Latviešu valodā vienmēr klātesoša ir lībiešu valoda. Valsts valodas likuma 4.pantā norādīts, ka valsts nodrošina lībiešu valodas kā pirmiedzīvotāju jeb autohtonu valodas saglabāšanu, aizsardzību un attīstību. Lībiešu valoda un lībiešu kultūra iekļauta Latvijas nacionālā nemateriālā kultūras mantojuma sarakstā, ar UNESCO Latvijas Nacionālās komisijas atbalstu īpaši tiek aktualizēta lībiešu valodas un kultūras loma Latvijā, desmitgade 2022 – 2032 noteikta par Starptautisko autohtono valodu desmitgadi.”. Attiecībā uz lībiešiem, aicinām Projektā lietot latvisko vārdu „pirmiedzīvotāji” svešvārda „autohtons” vietā. Tā kā jēdziens, kura apzīmēšanai tiek izmantots jēdziens „autohtons” Projektā tiek lietots tikai pāris reižu, nav nepieciešamības vienlaikus izmantot sinonīmus – gan „pirmiedzīvotāji”, gan „autohtons”. | **Nav ņemts vērā.** | *Skaidrojums:* Valsts valodas likums  4.pants. Valsts nodrošina lībiešu valodas kā pirmiedzīvotāju (autohtonu) valodas saglabāšanu, aizsardzību un attīstību.  Autohtonā minoritāte – etniska minoritāte, kas pastāvīgi dzīvo etnoģenētiskajā minoritātes teritorijā; pirmiedzīvotāji, pamatiedzīvotāji, piemēram, lībieši Latvijā, velsieši Lielbritānijā, sorbi Vācijā.  Pirmiedzīvotāji – iedzīvotāji, kuru senči no seniem laikiem dzīvo kādā zemē, apvidū.  <https://termini.gov.lv/atrast/pirmiedz%C4%ABvot%C4%81ji/lv>  Nereti praksē vērojama vēlme izvairīties no “pirmiedzīvotājs” lietojuma. Viens no iemesliem – šo jēdzienu saista gan ar autohtonajām minoritātēm, gan lieto, apzīmējot aborigēnus (Senākais kādas teritorijas iedzīvotājs. Visbiežāk ar šo terminu apzīmē Austrālijas pirmiedzīvotājus. Aborigēnu apmetnes, dzīves veids un amatniecība Austrālijā tiek izmantoti par kultūras un etniskā tūrisma piesaistēm).  <https://termini.gov.lv/atrast/aborig%C4%93ns> |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „III. Valsts valodas politikas apakšmērķi un rīcība to sasniegšanai” sadaļā „1.apakšmērķis. Valsts valodas drošumspēja un ilgtspējīga attīstība” apakšsadaļā „Risinājumi (nepieciešamā rīcība)” (28. lp.) norādīts, ka „Latviešu literārās valodas attīstības avots vienmēr ir bijuši reģionālie/teritoriālie latviešu valodas varianti.”. Vēršam uzmanību, ka nav skaidrs, vai ar to tiek domātas izloksnes un dialekti vai arī vārdkopai „valodas varianti” tiek piešķirta vēl kāda nozīme. Vēršam uzmanību, ka Valsts valodas likumā „valodas varianti” nav minēti, bet šī likuma 3.panta ceturtajā daļā latgaliešu rakstu valoda ir nosaukta par „latviešu valodas paveidu”. | **Ņemts vērā.** | Pamatnostādņu projekta III. daļas “Valsts valodas politikas apakšmērķi un rīcība to sasniegšanai” 1. apakšmērķa “Valsts valodas drošumspēja un ilgtspējīga attīstība” risināmo jautājumu teksta 6. rindkopa precizēta šādā redakcijā:  “Latviešu literārās valodas attīstības avots vienmēr ir bijuši reģionālie un teritoriālie latviešu valodas paveidi.” |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „III. Valsts valodas politikas apakšmērķi un rīcība to sasniegšanai” sadaļā „2.apakšmērķis. Latviešu valodas vides paplašināšana un valodas resursu ilgtspēja” (29.lp.) norādīts, ka „Līdz ar izglītības politikas maiņu un kompetenču pieejas ieviešanu, latviešu valodas mācību priekšmeta apguve vispārizglītojošās skolās tiek pārskatīta, tādēļ atbalsts skolotājiem ir īpaši svarīgs – konferences, semināri, meistarklases par latviešu kā dzimtās valodas mācīšanu, pieredzes apmaiņa ārpus Latvijas.”. Lūdzam izvērtēt, vai Projektā nebūtu jānorāda, ka tāds atbalsts ir nepieciešams arī attiecībā uz „L2” jeb latviešu valodas kā svešvalodas mācīšanu. | **Ņemts vērā.** | Pamatnostādņu projekta III. daļas “Valsts valodas politikas apakšmērķi un rīcība to sasniegšanai” 2. apakšmērķa “Latviešu valodas vides paplašināšana un valodas resursu ilgtspēja”3. rindkopas teksta daļa precizēta šādā redakcijā:  “Līdz ar izglītības politikas maiņu un kompetenču pieejas ieviešanu, latviešu valodas mācību priekšmeta apguve vispārizglītojošās skolās tiek pārskatīta, tādēļ atbalsts skolotājiem ir īpaši svarīgs – konferences, semināri, meistarklases par latviešu valodas mācīšanu, pieredzes apmaiņa ārpus Latvijas.” |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „III. Valsts valodas politikas apakšmērķi un rīcība to sasniegšanai” sadaļā „2.apakšmērķis. Latviešu valodas vides paplašināšana un valodas resursu ilgtspēja” (30.lp.) tiek lietots termins „pasniedzējs”. Aicinām izvērtēt tā lietojumu, ņemot vērā, ka, piemēram, Izglītības attīstības pamatnostādņu 2021.-2027.gadam projektā tas netiek izmantots. | **Ņemts vērā.** | Pamatnostādņu projekta III. daļas “Valsts valodas politikas apakšmērķi un rīcība to sasniegšanai” 2. apakšmērķa “Latviešu valodas vides paplašināšana un valodas resursu ilgtspēja” risinājumu teksts 2. rindkopā precizēts šādi šādā redakcijā:  “Sniegt atbalstu latviešu valodas pedagogiem formālajā izglītībā un neformālajā izglītībā, kā arī izglītotājiem diasporā ir otrs svarīgs uzdevums.” |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „III. Valsts valodas politikas apakšmērķi un rīcība to sasniegšanai” sadaļas „2.apakšmērķis. Latviešu valodas vides paplašināšana un valodas resursu ilgtspēja” apakšsadaļā „Risinājumi (nepieciešamā rīcība)” (31.lp.) norādīts teikums „Korpuslingvistika, valodas tehnoloģiju attīstība.” – vēršam uzmanību uz nepilnīgu teikuma konstrukciju. | **Ņemts vērā.** | Pamatnostādņu projekta III. daļas “Valsts valodas politikas apakšmērķi un rīcība to sasniegšanai” 2. apakšmērķa “Latviešu valodas vides paplašināšana un valodas resursu ilgtspēja” risinājumu teksts pēdējā rindkopā precizēts šādā redakcijā:  “Korpuslingvistika, valodas tehnoloģiju attīstība, dažādu veidu tekstu korpusu papildināšana, uzturēšana, piekļuves nodrošināšana, izmantošana zinātniskos pētījumos, terminu datu bāzu, vārdnīcu izstrāde – tas viss nodrošinās latviešu valodas ilgtspēju, dinamisku attīstību un valodas konkurētspēju gan Latvijas daudzvalodu sabiedrībā, gan pasaules valodu tirgū.” |
|  | **Pamatnostādņu projekts** | **Kultūras ministrija (priekšlikums izteikts pēc 23.11.2020. elektroniskās saskaņošanas):**  Projekta nodaļas „III. Valsts valodas politikas apakšmērķi un rīcība to sasniegšanai” sadaļā „4.apakšmērķis. Izglītots, Latvijas valstij lojāls, daudzvalodīgs indivīds – latviešu valodas ilgtspējas pamats” (32.lp.) norādīts, ka „Gan risinājumus proaktīvas rīcības veidošanai valodas pārvaldībā, komunikācijā ar sabiedrību mikrolīmenī un makrolīmenī, par valodu mijiedarbību glokālā telpā.”. Vēršam uzmanību, ka teikumā nav ietverts izteicējs, un aicinām mainīt teikuma konstrukciju. | **Ņemts vērā.** | Pamatnostādņu projekta ķopsavilkumā svītrota teksta daļa, jo dublē 3. apakšmērķa aprakstu. |

Vineta Ernstsone

Izglītības un zinātnes ministrijas

Politikas iniciatīvu un attīstības departamenta

direktora vietniece valsts valodas politikas jomā

Tālr. 67047987; [vineta.ernstsone@izm.gov.lv](mailto:vineta.ernstsone@izm.gov.lv)

Alla Pūķe

Izglītības un zinātnes ministrijas

Politikas iniciatīvu un attīstības departamenta

eksperte

Tālr. 67047758; [alla.puke@izm.gov.lv](mailto:alla.puke@izm.gov.lv)